02014R1321 — SL — 05.09.2018 — 005.001

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

►B UREDBA KOMISIJE (EU) št. 1321/2014 z dne 26. novembra 2014 o stalni plovnosti zrakoplovov in letalskih izdelkov, delov in naprav ter o potrjevanju organizacij in osebja, ki se ukvarjajo s temi nalogami (prenovitev) (Besedilo velja za EGP) (UL L 362 17.12.2014, str. 1)

spremenjena z:





popravljena z:









▼B

UREDBA KOMISIJE (EU) št. 1321/2014

z dne 26. novembra 2014

o stalni plovnosti zrakoplovov in letalskih izdelkov, delov in naprav ter o potrjevanju organizacij in osebja, ki se ukvarjajo s temi nalogami

(prenovitev)

(Besedilo velja za EGP)







▼M2

Člen 1

Vsebina in področje uporabe

Ta uredba vzpostavlja skupne tehnične zahteve in upravne postopke za zagotavljanje:

(a) stalne plovnosti zrakoplovov, vključno z vsemi komponentami za vgradnjo v zrakoplov, ki so:

(i) registrirani v državi članici, razen kadar se predpisani nadzor varnosti nad njimi prenese na tretjo državo in jih ne uporablja operator EU, ali

(ii) registrirani v tretji državi in jih uporablja operator EU, kadar se predpisani nadzor varnosti nad njimi prenese na državo članico;

(b) skladnosti z bistvenimi zahtevami iz Uredbe (ES) št. 216/2008 za stalno plovnost zrakoplovov, ki so registrirani v tretji državi, in komponent za vgradnjo v zrakoplov, za katere se predpisani nadzor varnosti nad njimi ne prenese na državo članico in jih letalski prevoznik z licenco v skladu z Uredbo (ES) št. 1008/2008 Evropskega parlamenta in Sveta ( 1 ) zakupi brez posadke.

▼B

Člen 2

Opredelitve

Na področju uporabe Uredbe (ES) št. 216/2008 se uporabljajo naslednje opredelitve:

(a) „zrakoplov“ pomeni vsako napravo, ki se lahko obdrži v atmosferi zaradi reakcije zraka, razen reakcije zraka na zemeljsko površino;

(b) „potrditveno osebje“ pomeni osebje, odgovorno za sprostitev zrakoplova ali komponente po vzdrževanju;

(c) „komponenta“ pomeni kateri koli motor, propeler, del ali napravo;

(d) „stalna plovnost“ pomeni vse procese, ki zagotavljajo, da zrakoplov kadar koli med svojo obratovalno življenjsko dobo izpolnjuje veljavne zahteve plovnosti in je v stanju za varno obratovanje;

(e) „JAA“ pomeni „Skupne letalske oblasti“;

(f) „JAR“ pomeni „Skupne letalske predpise“;

▼M2

(g) „operacija komercialnega zračnega prevoza (commercial air transport – CAT)“ pomeni operacijo z zrakoplovom, namenjeno prevozu potnikov, tovora ali pošte, za plačilo ali drugo protivrednost;

▼B

(h) „vzdrževanje“ pomeni eno od naslednjih dejavnosti: obnovo, popravilo, pregled, nadomestitev, modifikacijo ali odpravo okvare zrakoplova ali komponente, ali njihove kombinacije, z izjemo pregleda pred letenjem;

(i) „organizacija“ pomeni fizično osebo, pravno osebo ali del pravne osebe. Taka organizacija ima lahko sedež na več kot eni lokaciji na ozemlju držav članic ali ne;

(j) „pregled pred letenjem“ pomeni pregled, opravljen pred letenjem za zagotovitev, da je zrakoplov ustrezen za nameravani let;

(k) „zrakoplov ELA1“ pomeni naslednji evropski lahki zrakoplov s posadko:

(i) letalo z največjo vzletno maso (MTOM) največ 1 200 kg, ki ni razvrščeno kot kompleksni zrakoplov na motorni pogon;

(ii) jadralno letalo ali motorno jadralno letalo z največjo vzletno maso (MTOM) največ 1 200 kg;

(iii) balon z največjo deklarirano prostornino vzgonskega plina ali prostornino toplega zraka, ki ne presega 3 400 m3 za toplozračne balone, 1 050 m3 za prostoleteče plinske balone in 300 m3 za vezane plinske balone;

(iv) zračno ladjo, namenjeno največ 4 potnikom in z največjo deklarirano prostornino vzgonskega plina ali prostornino toplega zraka, ki ne presega 3 400 m3 za toplozračne zračne ladje in 1 000 m3 za plinske zračne ladje;

▼M1

(ka) „zrakoplov ELA2“ pomeni naslednje evropske lahke zrakoplove s posadko:

(i) letalo z največjo vzletno maso (MTOM) največ 2 000 kg, ki ni razvrščeno kot kompleksni zrakoplov na motorni pogon;

(ii) jadralno letalo ali motorno jadralno letalo z največjo vzletno maso (MTOM) največ 2 000 kg;

(iii) balon;

(iv) toplozračno zračno ladjo;

(v) plinsko zračno ladjo z vsemi naslednjimi značilnostmi:

— 3 % največje statične obteženosti,

— nevektorskim potiskom (razen povratnega potiska),

— konvencionalno in enostavno zasnovo strukture, nadzornega sistema in

— balonetnega sistema ter komandami brez servo podpore;

(vi) zelo lahek rotoplan;

▼B

(l) „zrakoplov LSA“ pomeni lahko športno letalo, ki ima vse naslednje značilnosti:

(i) največjo vzletno maso (MTOM), ki ne presega 600 kg;

(ii) najvišjo prevlečno hitrost v konfiguraciji za pristanek (VS0), ki ne presega 45 vozlov kalibrirane hitrosti (CAS) pri najvišji certificirani vzletni masi zrakoplova in najbolj kritičnem centru gravitacije;

(iii) sedišča za največ dve osebi, vključno s pilotom;

(iv) enojni, neturbinski motor s propelerjem;

(v) kabino, ki ni pod pritiskom;

(m) „glavni kraj poslovanja“ pomeni glavno upravo ali registrirani sedež podjetja, v kateri se izvajajo glavne finančne naloge in operativni nadzor dejavnosti iz te uredbe;

▼M2

(n) „kritična naloga vzdrževanja“ pomeni nalogo vzdrževanja, ki vključuje sestavljanje ali katero koli motnjo sistema ali katerega koli dela na zrakoplovu, motorju ali propelerju, ki bi v primeru napake med njegovim delovanjem lahko neposredno ogrozila varnost letenja;

(o) „specializirane komercialne operacije“ pomenijo operacije, za katere veljajo zahteve poddela SPO dela ORO iz Priloge III k Uredbi Komisije (EU) št. 965/2012 ( 2 );

(p) „omejene operacije“ pomenijo operacije zrakoplovov, ki niso kompleksni zrakoplovi na motorni pogon, za:

(i) lete z deljenimi stroški, ki jih izvajajo fizične osebe, pod pogojem, da si neposredne stroške delijo vse osebe na zrakoplovu, tudi pilot, in da je oseb, ki si delijo neposredne stroške, največ šest;

(ii) tekmovalne ali predstavitvene lete pod pogojem, da je plačilo ali druga protivrednost za take lete omejena na pokritje neposrednih stroškov in je sorazmeren prispevek k letnim stroškom ter da nagrade ne presegajo vrednosti, ki jih določi pristojni organ;

(iii) uvodne lete, lete za spuščanje padal, lete za vleko jadralnih letal ali akrobatske lete, ki jih izvaja organizacija za usposabljanje, ki ima glavni kraj poslovanja v državi članici in je odobrena v skladu z Uredbo Komisije (EU) št. 1178/2011 ( 3 ), ali organizacija, ki je bila ustanovljena z namenom spodbujanja zračnih športov ali rekreacijskega letalstva, pod pogojem, da zrakoplov upravlja organizacija na podlagi lastništva ali zakupa brez posadke, da let ne ustvari dobička, ki se distribuira zunaj organizacije, ter da, kadar sodelujejo nečlani organizacije, takšni leti predstavljajo le postransko dejavnost organizacije.

V tej uredbi se „omejene operacije“ ne štejejo za operacije CAT ali specializirane komercialne operacije;

(q) „uvodni let“ pomeni „uvodni let“ v skladu z opredelitvijo iz člena 2(9) Uredbe (EU) št. 965/2012;

(r) „tekmovalni let“ pomeni „tekmovalni let“ v skladu z opredelitvijo iz člena 2(10) Uredbe (EU) št. 965/2012;

(s) „predstavitveni let“ pomeni „predstavitveni let“ v skladu z opredelitvijo iz člena 2(11) Uredbe (EU) št. 965/2012.

▼B

Člen 3

Zahteve za stalno plovnost

▼M2

1. Stalna plovnost zrakoplovov iz člena 1(a) in komponent za vgradnjo v zrakoplov se zagotavlja v skladu z določbami Priloge I.

2. Organizacije in osebje, ki se ukvarjajo s stalno plovnostjo zrakoplovov iz člena 1(a) in komponent za vgradnjo v zrakoplov, vključno z vzdrževanjem, so v skladu s Prilogo I in po potrebi izpolnjujejo določbe členov 4 in 5.

3. Z odstopanjem od odstavka 1 se stalna plovnost zrakoplovov iz člena 1(a), ki jim je bilo izdano dovoljenje za letenje, zagotavlja na podlagi posebnih ureditev o stalni plovnosti, kakor je opredeljeno v dovoljenju za letenje, izdanem v skladu s Prilogo I (Del 21) k Uredbi (EU) št. 748/2012.

▼M1

4. Za programe vzdrževanja, odobrene v skladu z zahtevami, ki so se uporabljale pred 27. julijem 2015, se šteje, da so bili odobreni v skladu z zahtevami iz te uredbe.

▼M2

5. Stalna plovnost zrakoplovov iz člena 1(b) in komponent za vgradnjo v zrakoplov se zagotavlja v skladu z določbami Priloge Va.

▼B

Člen 4

Potrditve vzdrževalne organizacije

▼M2

1. Odobritve vzdrževalne organizacije se izdajo v skladu z določbami poddela F Priloge I ali določbami Priloge II.

▼B

2. Velja, da so odobritve za vzdrževanje, ki jih je država članica izdala ali priznala skladno z zahtevami in postopki JAA, veljavnimi pred začetkom veljavnosti Uredbe (ES) št. 2042/2003, izdane v skladu s to uredbo.

3. Osebje, usposobljeno za opravljanje in/ali nadzor stalnega plovnostnega neporušitvenega pregledovanja konstrukcij in/ali komponent zrakoplova na osnovi standardov, ki jih je država članica pred začetkom veljavnosti Uredbe (ES) št. 2042/2003 priznavala kot standarde, ki zagotavljajo enakovredno raven usposobljenosti, lahko nadaljuje z izvajanjem in/ali nadzorom teh preskusov.

4. Potrdila o sprostitvi v uporabo in dovoljenja za sprostitev v uporabo, izdana pred datumom začetka veljavnosti Uredbe (ES) št. 1056/2008, ki jih je izdala vzdrževalna organizacija, potrjena v skladu z zahtevami države članice, se štejejo za enakovredna tistim, ki so zahtevana v točkah M.A.801 in M.A.802 Priloge I (Del M).

Člen 5

Potrditveno osebje

1. Potrditveno osebje je usposobljeno v skladu z določbami Priloge III (Del 66), razen kot je predvideno v točkah M.A.606(h), M.A.607(b), M.A.801(d) in M.A.803 Priloge I (Del M) ter v točki 145.A.30(j) in Dodatku IV k Prilogi II (Del 145).

2. Velja, da je licenca za vzdrževanje zrakoplova in morebitne tehnične omejitve v zvezi s to licenco, ki jo je izdala ali priznala država članica v skladu z zahtevami in postopki JAA ter je veljala pred začetkom veljavnosti Uredbe (ES) št. 2042/2003, izdana v skladu s to uredbo.

3. Za potrditveno osebje, ki ima licenco, izdano v skladu s Prilogo III (Del 66) v dani kategoriji/podkategoriji, velja, da ima pravice iz točke 66.A.20(a) iste priloge, ki ustrezajo tej kategoriji/podkategoriji. Zahteve glede osnovnega znanja, povezane s temi novimi pravicami, se štejejo za izpolnjene za namen razširitve te licence na novo kategorijo/podkategorijo.

4. Potrditveno osebje, ki ima licenco, vključno za zrakoplov, za katerega ni potreben posamezen rating za tip, lahko še naprej uveljavlja svoje pravice do prve obnove ali spremembe, ko se licenca v skladu s postopkom iz točke 66.B.125 Priloge III (Del 66) konvertira v ratinge, opredeljene v točki 66.A.45 iste priloge.

5. Poročila o konverziji in o priznanju izpitov, ki so usklajena z zahtevami, ki so se uporabljale pred začetkom uporabe Uredbe (EU) št. 1149/2011, se štejejo, da so v skladu s to uredbo.

6. Dokler ta uredba ne bo opredeljevala zahtev za potrditveno osebje:

(i) za zrakoplove, razen letal in helikopterjev;

(ii) za dele,

se bodo zahteve, ki veljajo v ustrezni državi članici, uporabljale še naprej, razen za vzdrževalne organizacije s sedežem zunaj Evropske unije; v tem primeru zahteve odobri agencija.

Article 6

Training organisation requirements

1. Organizacije, ki se ukvarjajo z usposabljanjem osebja iz člena 5, se odobrijo v skladu s Prilogo IV (Del 147), da so upravičene:

(a) izvajati priznano osnovno usposabljanje in/ali

(b) izvajati priznano usposabljanje za tip in

(c) izvajati izpite in

(d) izdajati spričevala o usposabljanju.

2. Šteje, da je odobritev organizacije za usposabljanje za vzdrževanje, ki jo je država članica izdala ali priznala skladno z zahtevami in postopki JAA ter je veljala pred začetkom veljavnosti Uredbe (ES) št. 2042/2003, izdana v skladu s to uredbo.

6. V tečaje usposabljanja za tip, odobrene pred odobritvijo minimalnega programa za usposabljanje potrditvenega osebja za pridobitev ratinga za tip, v zvezi s podatki o operativni ustreznosti za zadevni tip v skladu z Uredbo (EU) št. 748/2012, se vključijo ustrezni elementi, opredeljeni v obveznem delu teh podatkov o operativni ustreznosti, najpozneje do 18. decembra 2017 ali v dveh letih po odobritvi podatkov o operativni ustreznosti, kar nastopi pozneje.

Člen 7

Uredba (ES) št. 2042/2003 se razveljavi.

Sklici na razveljavljeno uredbo se štejejo kakor sklici na to uredbo in se berejo v skladu s tabelo ujemanja iz Priloge VI.

Člen 8

Začetek veljavnosti

1. Ta uredba začne veljati dvajseti dan po objavi v Uradnem listu Evropske unije.

2. Z odstopanjem od odstavka 1 lahko države članice izberejo, da:

(a) za vzdrževanje letal z batnim motorjem, katerih kabina ni pod tlakom, z 2 000 kg MTOM in manj, ter ki se ne uporabljajo za komercialni letalski prevoz,

do 28. septembra 2014 ne bodo izvajale zahteve, da mora biti potrditveno osebje usposobljeno v skladu z naslednjimi določbami Priloge III (Del 66):

— Priloga I (Del M), točki M.A.606(g) in M.A.801(b)2,

— Priloga II (Del 145), točki 145.A.30(g) in (h);

(b) za vzdrževanje letal ELA1, ki se ne uporabljajo za komercialni letalski prevoz, do ►M1 28. septembra 2016 ◄ :

(i) pristojni organ mora izdajati licence za vzdrževanje zrakoplovov v skladu s Prilogo III (Del 66), bodisi nove ali konvertirane v skladu s točko 66.A.70 iste priloge;

(ii) potrditveno osebje mora biti usposobljeno v skladu z naslednjimi določbami Priloge III (Del 66):

— Priloga I (Del M), točki M.A.606(g) in M.A.801(b)2,

— Priloga II (Del 145), točki 145.A.30(g) in (h);

▼M2

(c) za zrakoplove, ki so registrirani v tretji državi in jih letalski prevozniki, ki jim je bila izdana licenca v skladu z Uredbo (ES) št. 1008/2008, zakupijo brez posadke, do 25. avgusta 2017, zahteve Priloge Va.

2a. Z odstopanjem od odstavka 1 zahteve za zrakoplove, ki se uporabljajo za specializirane komercialne operacije in komercialni zračni prevoz, razen tistih, ki jih uporabljajo letalski prevozniki, ki jim je bila izdana licenca v skladu z Uredbo (ES) št. 1008/2008, iz Uredbe (EU) št. 965/2012, kakor je bila spremenjena z Uredbo (EU) št. 379/2014 ( 4 ), veljajo od 21. aprila 2017.

Do takrat se:

— določbe točke M.A.201 (f) Priloge I uporabljajo za kompleksne zrakoplove na motorni pogon, ki jih uporabljajo operatorji, od katerih država članica zahteva, da imajo potrdilo za komercialne operacije, razen letalskih prevoznikov z licenco v skladu z Uredbo (ES) št. 1008/2008, in za komercialne odobrene organizacije za usposabljanje,

— določbe točke M.A.201 (h) Priloge I uporabljajo za zrakoplove, ki niso kompleksni zrakoplovi na motorni pogon in jih uporabljajo operatorji, od katerih država članica zahteva, da imajo potrdilo za komercialne operacije, razen letalskih prevoznikov z licenco v skladu z Uredbo (ES) št. 1008/2008, in za komercialne odobrene organizacije za usposabljanje,

— določbe točke M.A.306 (a) Priloge I uporabljajo za zrakoplove, ki jih uporabljajo letalski prevozniki z licenco v skladu z Uredbo (ES) št. 1008/2008, in zrakoplove, ki jih uporabljajo operatorji, od katerih država članica zahteva, da imajo potrdilo za komercialne operacije,

— določbe točke M.A.801 (c) Priloge I uporabljajo za zrakoplove ELA1, ki jih ne uporabljajo letalski prevozniki z licenco v skladu z Uredbo (ES) št. 1008/2008 in jih ne uporabljajo komercialne odobrene organizacije za usposabljanje,

— določbe točke M.A.803 (b) Priloge I uporabljajo za nekompleksne zrakoplove na motorni pogon z MTOM največ 2 730 kg, jadralna letala, motorna jadralna letala ali balone, ki jih ne uporabljajo letalski prevozniki z licenco v skladu z Uredbo (ES) št. 1008/2008 ali operatorji, od katerih država članica zahteva, da imajo potrdilo za komercialne operacije, ali komercialne odobrene organizacije za usposabljanje,

— določbe točke M.A.901 (g) Priloge I uporabljajo za zrakoplove ELA1, ki jih ne uporabljajo letalski prevozniki z licenco v skladu z Uredbo (ES) št. 1008/2008 ali operatorji, od katerih država članica zahteva, da imajo potrdilo za komercialne operacije, ali komercialne odobrene organizacije za usposabljanje.

▼B

3. Ko država članica uporabi določbe odstavka 2, o tem obvesti Komisijo in agencijo.

4. Roki iz točk 66.A.25, 66.A.30 in Dodatka III k Prilogi III (Del 66), ki so povezani z izpiti za preverjanje osnovnega znanja, osnovnimi izkušnjami, teoretičnim usposabljanjem in izpiti za tip zrakoplova, praktičnim usposabljanjem in ocenjevanjem, izpiti za tip zrakoplova in usposabljanjem na delovnem mestu, ki so bili zaključeni pred začetkom uporabe ►M1 Uredbe (EU) št. 1149/2011 ◄ , začnejo teči z datumom začetka uporabe ►M1 Uredbe (EU) št. 1149/2011 ◄ .

5. Agencija predloži Komisiji mnenje, ki vsebuje predloge za vzpostavitev preprostega in sorazmernega sistema za izdajo licenc potrditvenemu osebju, ki se ukvarja z vzdrževanjem letal ELA1 ter zrakoplovov, razen letal in helikopterjev.

▼M1

6. Z odstopanjem od odstavka 1:

(a) Pristojni organi ali, kadar je ustrezno, organizacije lahko še do 31. decembra 2015 izdajajo potrdila prejšnje izdaje, kakor so določena v Dodatku III k Prilogi I (Del M) ali Dodatku II in Dodatku III k Prilogi IV (Del 147) k Uredbi (EU) št. 1321/2014, ki velja pred 27. julijem 2015.

(b) Potrdila, izdana pred 1. januarjem 2016, ostanejo veljavna, dokler se ne spremenijo, začasno odvzamejo ali prekličejo.

▼M5

7. Z odstopanjem od odstavka 1 se za letala s 5 700 kg MTOM in manj, ki so opremljena z več turbopropelerskimi motorji in niso udeležena pri komercialnih operacijah, točki M.A.201(g)(2) in (g)(3) Priloge I (Del M) uporabljata od 1. januarja 2025.

▼B

Člen 9

Ukrepi agencije

1. Agencija razvije sprejemljive načine usklajevanja ( v nadaljnjem besedilu: AMC), ki jih lahko pristojni organi, organizacije in osebje uporabljajo za prikaz skladnosti z določbami prilog k tej uredbi.

2. AMC, ki jih izda agencija, ne smejo uvajati novih zahtev ali zmanjšati zahtev iz prilog k tej uredbi.

3. Brez poseganja v člena 54 in 55 Uredbe (ES) št. 216/2008 se pri uporabi sprejemljivih načinov usklajevanja, ki jih je izdala agencija, zadevne zahteve iz prilog k tej uredbi štejejo za izpolnjene brez nadaljnjega dokazovanja.

Ta uredba je v celoti zavezujoča in se neposredno uporablja v vseh državah članicah.









PRILOGA I

(Del M)

VSEBINA M.1 ODDELEK A — TEHNIČNE ZAHTEVE PODDEL A — SPLOŠNO M.A.101 Področje uporabe PODDEL B — ODGOVORNOST M.A.201 Odgovornosti M.A.202 Javljanje dogodkov PODDEL C — STALNA PLOVNOST M.A.301 Naloge stalne plovnosti M.A.302 Program vzdrževanja zrakoplova M.A.303 Plovnostne zahteve M.A.304 Podatki za modifikacije in popravila M.A.305 Sistem evidentiranja stalne plovnosti zrakoplova ▼M2 M.A.306 Sistem tehničnega dnevnika zrakoplova ▼B M.A.307 Prenos evidence o stalni plovnosti zrakoplova PODDEL D — STANDARDI VZDRŽEVANJA M.A.401 Podatki za vzdrževanje M.A.402 Izvajanje vzdrževanja M.A.403 Okvare zrakoplova PODDEL E — KOMPONENTE M.A.501 Vgradnja M.A.502 Vzdrževanje komponent M.A.503 Komponente z omejeno življenjsko dobo M.A.504 Nadzor neuporabnih komponent PODDEL F — VZDRŽEVALNA ORGANIZACIJA M.A.601 Področje uporabe M.A.602 Vloga M.A.603 Obseg odobritve M.A.604 Priročnik vzdrževalne organizacije M.A.605 Objekti M.A.606 Zahteve za osebje ▼M1 M.A.607 Potrditveno osebje in osebje za pregled plovnosti ▼B M.A.608 Komponente, oprema in orodje M.A.609 Podatki za vzdrževanje M.A.610 Delovni nalogi za vzdrževanje M.A.611 Standardi vzdrževanja M.A.612 Potrdilo o sprostitvi zrakoplova v uporabo M.A.613 Potrdilo o sprostitvi komponente v uporabo ▼M1 M.A.614 Evidenci o vzdrževanju in pregledu plovnosti ▼B M.A.615 Privilegiji organizacije M.A.616 Organizacijski pregled M.A.617 Spremembe potrjene vzdrževalne organizacije M.A.618 Stalna veljavnost odobritve M.A.619 Ugotovitve PODDEL G — ORGANIZACIJA ZA VODENJE STALNE PLOVNOSTI M.A.701 Področje uporabe M.A.702 Zahtevek M.A.703 Obseg odobritve M.A.704 Priročnik vodenja stalne plovnosti M.A.705 Objekti M.A.706 Zahteve za osebje M.A.707 Osebje za pregled plovnosti M.A.708 Vodenje stalne plovnosti M.A.709 Dokumentacija M.A.710 Pregled plovnosti M.A.711 Privilegiji organizacije M.A.712 Sistem kakovosti M.A.713 Spremembe potrjene organizacije za stalno plovnost M.A.714 Hranjenje evidence M.A.715 Stalna veljavnost odobritve M.A.716 Ugotovitve PODDEL H — POTRDILO O SPROSTITVI V UPORABO – CRS M.A.801 Potrdilo o sprostitvi zrakoplova v uporabo M.A.802 Potrdilo o sprostitvi komponente v uporabo M.A.803 Pooblastilo pilota-lastnika PODDEL I — POTRDILO O PREGLEDU PLOVNOSTI M.A.901 Pregled plovnosti zrakoplova M.A.902 Veljavnost potrdila o pregledu plovnosti M.A.903 Prenos registracije zrakoplova znotraj EU M.A.904 Pregled plovnosti zrakoplova, uvoženega v EU M.A.905 Ugotovitve ODDELEK B — POSTOPEK ZA PRISTOJNE ORGANE PODDEL A — SPLOŠNO M.B.101 Področje uporabe M.B.102 Pristojni organ M.B.104 Vodenje evidence M.B.105 Medsebojna izmenjava informacij PODDEL B — ODGOVORNOST M.B.201 Pristojnosti PODDEL C — STALNA PLOVNOST M.B.301 Program vzdrževanja M.B.302 Izjeme M.B.303 Spremljanje stalne plovnosti zrakoplova M.B.304 Preklic in začasna ukinitev PODDEL D — STANDARDI VZDRŽEVANJA PODDEL E — KOMPONENTE PODDEL F — VZDRŽEVALNA ORGANIZACIJA M.B.601 Zahtevek M.B.602 Začetna odobritev M.B.603 Izdaja odobritve M.B.604 Stalen pregled nad delovanjem M.B.605 Ugotovitve M.B.606 Spremembe M.B.607 Preklic, začasna ukinitev in omejitev odobritve PODDEL G — ORGANIZACIJA ZA VODENJE STALNE PLOVNOSTI M.B.701 Zahtevek M.B.702 Začetna odobritev M.B.703 Izdaja odobritve M.B.704 Stalen pregled M.B.705 Ugotovitve M.B.706 Spremembe M.B.707 Preklic, začasna ukinitev in omejitev odobritve PODDEL H — POTRDILO O SPROSTITVI V UPORABO – CRS PODDEL I — POTRDILO O PREGLEDU PLOVNOSTI M.B.901 Ocena priporočil M.B.902 Pregled plovnosti, ki ga opravi pristojni organ M.B.903 Ugotovitve Dodatek I — Pogodba o vodenju stalne plovnosti Dodatek II — Dovoljenje za sprostitev v uporabo – EASA obrazec 1 Dodatek III — Potrdilo o pregledu plovnosti – EASA obrazec 15 Dodatek IV — Sistem ratingov in razredov, ki se uporablja za potrjevanje vzdrževalnih organizacij iz poddela F Priloge I (Del M) in iz Priloge II (Del 145) Dodatek V — Odobritev vzdrževalne organizacije iz poddela F Priloge I (Del M) Dodatek VI — Odobritev organizacije za vodenje stalne plovnosti iz poddela G Priloge I (Del M) Dodatek VII — Naloge zahtevnega vzdrževanja Dodatek VIII — Omejeno vzdrževanje pilota-lastnika

M.1

Za namene tega dela je pristojni organ:

1. za pregled nad stalno plovnostjo posameznega zrakoplova in izdajo potrdil o pregledu plovnosti organ, ki ga je imenovala država članica registracije;

2. za pregled nad delovanjem vzdrževalne organizacije, kot je opredeljeno v Oddelku A, Poddelu F te priloge (Del M),

(i) organ, ki ga je imenovala država članica, v kateri se nahaja glavni kraj poslovanja organizacije;

(ii) agencija, če se organizacija nahaja v tretji državi;

3. za pregled nad delovanjem organizacije za vodenje stalne plovnosti, kot je opredeljeno vOddelku A, Poddelu G te priloge (Del M):

(i) organ, ki ga je imenovala država članica, v kateri se nahaja glavni kraj poslovanja te organizacije, če odobritev ni vključena v spričevalo letalskega prevoznika;

(ii) organ, ki ga je imenovala država članica operatorja, če je odobritev vključena v spričevalo letalskega prevoznika;

(iii) agencija, če se organizacija nahaja v tretji državi;

▼M2

4. za odobritev programov vzdrževanja,

(i) organ, ki ga imenuje država članica registracije; ali

(ii) v primeru dogovora z državo članico registracije pred odobritvijo programa vzdrževanja:

(a) organ, ki ga imenuje država, v kateri ima operator svoj glavni kraj poslovanja, sedež ali stalno prebivališče; ali

(b) organ, odgovoren za nadzor nad organizacijo za vodenje stalne plovnosti, ki vodi stalno plovnost zrakoplova ali s katero je lastnik sklenil omejeno pogodbo v skladu s točko M.A.201(i)(3).

▼B

ODDELEK A

TEHNIČNE ZAHTEVE

PODDEL A

SPLOŠNO

M.A.101 Področje uporabe

Ta oddelek določa ukrepe, ki jih je treba uporabiti za zagotovitev ohranjanja plovnosti, vključno z vzdrževanjem. Opredeljuje tudi pogoje, ki jih morajo izpolnjevati osebe ali organizacije, ki se ukvarjajo z vodenjem stalne plovnosti.

PODDEL B

ODGOVORNOST

M.A.201 Odgovornosti

(a) Lastnik je odgovoren za stalno plovnost zrakoplova in zagotovi, da se let ne opravi, če ne velja, da:

1. je zrakoplov vzdrževan v stanju plovnosti in

2. je vsa vgrajena operativna in zasilna oprema pravilno nameščena in uporabna ali jasno označena kot neuporabna in

3. je spričevalo o plovnosti veljavno ter

▼M1

4. se vzdrževanje zrakoplova izvaja v skladu s programom vzdrževanja, kot je opredeljeno v točki M.A.302.

▼B

(b) Kadar je zrakoplov v najemu, so odgovornosti lastnika prenesene na najemnika, če:

1. je najemnik naveden v dokumentu registracije ali

2. podrobno opredeljen v najemni pogodbi.

Kadar se v tem delu sklicuje na „lastnika“, izraz lastnik ustrezno zajema lastnika ali najemnika.

(c) Vsaka oseba ali organizacija, ki opravlja vzdrževanje, je odgovorna za opravljene naloge.

▼M2

(d) Vodja zrakoplova ali – v primeru letalskih prevoznikov z licenco v skladu z Uredbo (ES) št. 1008/2008 – operator je odgovoren za zadovoljivo izvedbo predpoletnega pregleda. Ta pregled mora opraviti pilot ali neka druga usposobljena oseba, ni pa treba, da ga opravi potrjena vzdrževalna organizacija ali potrditveno osebje iz Dela 66.

(e) V primeru zrakoplova, ki ga uporabljajo letalski prevozniki z licenco v skladu z Uredbo (ES) št. 1008/2008, je operator odgovoren za vodenje stalne plovnosti zrakoplova, ki ga upravlja, ter

1. zagotovi, da se let ne opravi, če niso izpolnjeni pogoji iz točke (a);

2. je v okviru spričevala letalskega prevoznika potrjen kot organizacija za vodenje stalne plovnosti v skladu s točkami M.A. poddela G (organizacija za vodenje stalne plovnosti) za zrakoplov, ki ga upravlja, in

3. je potrjen v skladu z Delom 145 ali sklene pogodbo s tako organizacijo v skladu s točko M.A.708(c).

(f) Za kompleksne zrakoplove na motorni pogon, ki se uporabljajo za specializirane komercialne operacije ali jih za komercialni letalski prevoz uporabljajo letalski prevozniki, ki jim licenca ni bila izdana v skladu z Uredbo (ES) št. 1008/2008, ali komercialne odobrene organizacije za usposabljanje, operator zagotovi, da:

1. se let ne opravi, če niso izpolnjeni pogoji iz točke (a);

2. naloge, povezane s stalno plovnostjo, opravlja potrjena organizacija za vodenje stalne plovnosti. Kadar operator sam ni potrjen s strani organizacije za vodenje stalne plovnosti, potem operator sklene pogodbo s takšno organizacijo v skladu z Dodatkom I, ter

3. organizacija za vodenje stalne plovnosti iz točke 2 je v skladu z Delom 145 potrjena za vzdrževanje zrakoplova in komponent za vgradnjo v zrakoplov, ali pa se sklene pogodba s takšno organizacijo v skladu s točko M.A.708(c).

(g) Za kompleksne zrakoplove na motorni pogon, ki niso vključeni v točko (e) ali (f), lastnik zagotovi, da:

1. se let ne opravi, če niso izpolnjeni pogoji iz točke (a);

2. naloge, povezane s stalno plovnostjo, opravlja potrjena organizacija za vodenje stalne plovnosti. Kadar lastnik sam ni potrjen s strani organizacije za vodenje stalne plovnosti, potem lastnik sklene pogodbo s takšno organizacijo v skladu z Dodatkom I, ter

3. organizacija za vodenje stalne plovnosti iz točke 2 je v skladu z Delom 145 potrjena za vzdrževanje zrakoplova in komponent za vgradnjo v zrakoplov, ali pa se sklene pogodba s takšno organizacijo v skladu s točko M.A.708(c).

(h) Za zrakoplove, razen kompleksnih zrakoplovov na motorni pogon, ki se uporabljajo za specializirane komercialne operacije ali jih za komercialni letalski prevoz uporabljajo letalski prevozniki, ki jim licenca ni bila izdana v skladu z Uredbo (ES) št. 1008/2008, ali komercialne odobrene organizacije za usposabljanje, operator zagotovi, da:

1. se let ne opravi, če niso izpolnjeni pogoji iz točke (a);

2. naloge, povezane s stalno plovnostjo, opravlja potrjena organizacija za vodenje stalne plovnosti. Kadar operator sam ni potrjen s strani organizacije za vodenje stalne plovnosti, potem operator sklene pogodbo s takšno organizacijo v skladu z Dodatkom I, ter

3. organizacija za vodenje stalne plovnosti iz točke 2 je v skladu s poddelom F Dela M ali Delom 145 potrjena za vzdrževanje zrakoplova in komponent za vgradnjo v zrakoplov, ali pa se sklene pogodba s takšno organizacijo v skladu s točko M.A.708(c).

(i) Za zrakoplove, razen kompleksnih zrakoplovov na motorni pogon, ki niso vključeni v točko (e) ali (h) ali se ne uporabljajo za „omejene operacije“, je lastnik odgovoren za zagotovitev, da se let ne opravi, če niso izpolnjeni pogoji iz točke (a). Zato lastnik:

1. s potrjeno organizacijo za vodenje stalne plovnosti v skladu z Dodatkom I sklene pisno pogodbo za opravljanje nalog, povezanih s stalno plovnostjo, s katero na pogodbeno organizacijo prenese odgovornost za izvedbo teh nalog, ali

2. vodi stalno plovnost zrakoplova na svojo odgovornost, ne da bi sklenil pogodbo s potrjeno organizacijo za vodenje stalne plovnosti, ali

3. vodi stalno plovnost zrakoplova na svojo odgovornost in sklene omejeno pogodbo za pripravo programa vzdrževanja in postopek njegove odobritve v skladu s točko M.A.302:

— s potrjeno organizacijo za vodenje stalne plovnosti, ali

— z vzdrževalno organizacijo iz Dela 145 ali poddela F dela M.A. v primeru zrakoplova ELA2.

Ta omejena pogodba na pogodbeno organizacijo prenaša odgovornost za pripravo in, razen ko lastnik izda izjavo v skladu s točko M.A.302(h), postopek odobritve programa vzdrževanja.

(j) Lastnik/operator zagotovi vsaki osebi, ki je pridobila dovoljenje pristojnega organa, dostop do vseh svojih prostorov, zrakoplovov ali dokumentov, ki so povezani z njegovimi dejavnostmi, vključno s podizvajalskimi dejavnostmi, zaradi ugotavljanja skladnosti s tem delom.

▼B

M.A.202 Javljanje dogodkov

(a) Vsaka oseba ali organizacija, odgovorna po M.A.201, poroča pristojnemu organu, ki ga imenuje država registracije, organizaciji, odgovorni za projekt tipa ali dodatni projekt tipa, in, če je ustrezno, državi članici operatorja, o kakršnem koli ugotovljenem stanju zrakoplova ali komponente, ki ogroža varnost letenja.

(b) Poročila se izdelajo na način, ki ga določi agencija, in vsebujejo vse ustrezne informacije o stanju, ki so osebi ali organizaciji poznane.

(c) Kadar z osebo ali organizacijo, ki vzdržuje zrakoplov, lastnik ali operator sklene pogodbo za izvajanje vzdrževanja, oseba ali organizacija, ki vzdržuje zrakoplov, tudi poroča lastniku, operatorju ali organizaciji za vodenje stalne plovnosti o vsakem takem stanju, ki vpliva na lastnikov ali operatorjev zrakoplov ali komponento.

(d) Poročila se izdelajo kakor hitro je izvedljivo, vendar v vsakem primeru v 72 urah, odkar je oseba ali organizacija ugotovila stanje, na katero se poročilo nanaša.

PODDEL C

STALNA PLOVNOST

M.A.301 Naloge stalne plovnosti

Stalna plovnost zrakoplova in uporabnost operativne in zasilne opreme se zagotavlja z:

1. izvedbo pregledov pred letenjem;

▼M2

2. odpravo v skladu s podatki iz točke M.A.304 in/ali točke M.A.401, kot je ustrezno, katere koli okvare ali poškodbe, ki vpliva na varno delovanje, pri čemer se po potrebi upoštevata seznam minimalne opreme (MEL) in seznam odstopanja od konfiguracije;

▼M1

3. izvedbo vsega vzdrževanja v skladu s programom vzdrževanja zrakoplova po M.A.302;

▼M2

4. za vse kompleksne zrakoplove na motorni pogon ali zrakoplove, ki jih uporabljajo letalski prevozniki z licenco v skladu z Uredbo (ES) št. 1008/2008, z analizo učinkovitosti potrjenega programa vzdrževanja iz točke M.A.302;

▼B

5. izvedbo ustreznih:

(i) plovnostnih zahtev,

(ii) operativnih zahtev za delovanje z vplivom na stalno plovnost,

(iii) zahtev po stalni plovnosti, ki jih določi agencija,

(iv) ukrepov, ki jih je določil pristojni organ ob neposrednem odzivu na varnostni problem;

6. izvedbo modifikacij in popravil v skladu s točko M.A.304;

▼M2

7. vzpostavijo izvedbene politike za neobvezne modifikacije in/ali preglede za vse kompleksne zrakoplove na motorni pogon ali zrakoplove, ki jih uporabljajo letalski prevozniki z licenco v skladu z Uredbo (ES) št. 1008/2008;

▼B

8. vzdrževalnih testnih letov, kadar je to potrebno.

M.A.302 Program vzdrževanja zrakoplova

(a) Vzdrževanje zrakoplova je organizirano v skladu s programom vzdrževanja zrakoplova.

(b) Program vzdrževanja zrakoplova in vse nadaljnje spremembe odobri pristojni organ.

▼M2

(c) Ko stalno plovnost zrakoplova upravlja organizacija za vodenje stalne plovnosti, potrjena v skladu s poddelom G oddelka A te priloge (Del M), ali v primeru omejene pogodbe med lastnikom in to organizacijo v skladu s točko M.A.201(i)(3), se lahko program vzdrževanja zrakoplova in njegove spremembe odobrijo s postopkom posredne odobritve.

(i) V tem primeru postopek posredne odobritve vzpostavi organizacija za vodenje stalne plovnosti kot del priročnika za vodenje stalne plovnosti in ga odobri pristojni organ, odgovoren za navedeno organizacijo za vodenje stalne plovnosti.

(ii) Organizacija za vodenje stalne plovnosti ne uporablja postopka posredne odobritve, ko ta organizacija ni pod nadzorom države članice registracije, razen če obstaja dogovor v skladu s točko M.1(4)(ii), ki odgovornost za odobritev programa vzdrževanja zrakoplova prenaša na pristojni organ, odgovoren za organizacijo za vodenje stalne plovnosti.

▼B

(d) Program vzdrževanja zrakoplova mora vzpostaviti skladnost z:

(i) navodili, ki jih izda pristojni organ;

(ii) navodili za stalno plovnost:

— ki so jih izdali nosilci certifikata tipa, certifikata tipa z omejitvami, dodatnega certifikata tipa, odobritve načrta velikega popravila, dovoljenja ETSO ali katere koli druge zadevne odobritve, izdane v skladu z Uredbo (EU) št. 748/2012 in njeno Prilogo I (Del 21), ter

— ki so vključena v certifikacijske specifikacije iz točke 21A.90B ali 21A.431B Priloge I (Del 21) k Uredbi (EU) št. 748/2012, če je ustrezno;

(iii) dodatnimi ali alternativnimi navodili, ki jih predlaga lastnik ali organizacija za vodenje stalne plovnosti, ko je potrjena v skladu s točko M.A.302, razen za naloge, povezane z intervali varnosti, iz točke (e), ki se lahko stopnjujejo, pod pogojem, da so pregledi zadostni in izvedeni v skladu s točko (g) ter samo, če so predmet neposredne odobritve v skladu s točko M.A.302(b).

(e) Program vzdrževanja zrakoplova vsebuje podrobnosti, vključno s pogostostjo vsega vzdrževanja, ki ga je treba opraviti, vključno s specifičnimi nalogami, povezanimi z vrsto in specifičnostjo operacij.

▼M2

(f) Kadar program vzdrževanja za kompleksne zrakoplove na motorni pogon temelji na logiki skupine za upravljanje vzdrževanja ali na spremljanju stanja, je v program vzdrževanja zrakoplova vključen tudi program zanesljivosti.

▼B

(g) Program vzdrževanja zrakoplova je predmet rednih pregledov, po potrebi pa se ustrezno spremeni. S temi pregledi se zagotovi, da je program veljaven glede na obratovalne izkušnje in navodila pristojnega organa, ob upoštevanju novih in/ali spremenjenih navodil za vzdrževanje, ki jih razglasijo nosilci certifikata tipa in dodatnega certifikata tipa in katera koli druga organizacija, ki take podatke objavljajo v skladu s Prilogo I (Del 21) k Uredbi (EU) št. 748/2012.

▼M1

(h) V primeru zrakoplovov ELA1, ki niso udeleženi v komercialnih operacijah, se lahko skladnost s točkami (b), (c), (d), (e) in (g) nadomesti s skladnostjo z vsemi naslednjimi pogoji:

1. V programu vzdrževanja zrakoplova je jasno naveden lastnik in določen zrakoplov, na katerega se ta program nanaša, vključno z vsakim nameščenim motorjem in propelerjem.

2. Program vzdrževanja zrakoplova je bodisi:

— skladen s „programom minimalnega pregleda“ iz točke (i), ki ustreza določenemu zrakoplovu, bodisi

— skladen s točkama (d) in (e).

Program vzdrževanja ni manj omejevalen kot „program minimalnega pregleda“.

3. Program vzdrževanja zrakoplova vključuje vse obvezne zahteve za stalno plovnost, kot so ponavljajoče se plovnostno tehnične zahteve, oddelek o omejitvi plovnosti Navodil za stalno plovnost ali posebne zahteve za vzdrževanje iz liste podatkov certifikata tipa.

Poleg tega so v programu vzdrževanja zrakoplova opredeljene vse dodatne naloge vzdrževanja, ki jih je treba opraviti zaradi določenega tipa zrakoplova, konfiguracije zrakoplova ter vrste in specifičnosti operacij. Upoštevajo se vsaj naslednji elementi:

— Posebna nameščena oprema in modifikacije zrakoplova.

— Popravila, vključena v zrakoplov.

— Komponente z omejeno življenjsko dobo in komponente, ključne za varnost letenja.

— Priporočila o vzdrževanju, kot je interval med dvema remontoma (Time Between Overhaul), priporočen v servisnih biltenih, servisnih dopisih in drugih neobveznih servisnih podatkih.

— Veljavna navodila/zahteve za delovanje, povezane z rednimi pregledi določene opreme.

— Posebne operativne odobritve.

— Uporaba zrakoplova in operativnega okolja.

— Vzdrževanje pilota-lastnika (če je ustrezno).

4. Če pristojni organ programa vzdrževanja ne odobri (neposredno ali s postopkom posredne odobritve prek organizacije iz točk M.A. poddela G), program vzdrževanja zrakoplova vsebuje podpisano izjavo, s katero lastnik potrjuje, da je to program vzdrževanja zrakoplova za določeno registracijo zrakoplova ter da je v celoti odgovoren za njegovo vsebino in zlasti za kakršna koli odstopanja, uvedena glede na priporočila nosilca odobritve projekta.

5. Program vzdrževanja zrakoplova se pregleda vsaj enkrat letno. Ta pregled programa vzdrževanja izvede bodisi:

— oseba, ki opravi pregled plovnosti zrakoplova v skladu s točko M.A.710(ga), bodisi

— organizacija za vodenje stalne plovnosti zrakoplova iz točk M.A. poddela G, ko pregled programa vzdrževanja ni opravljen v povezavi s pregledom plovnosti.

Če se pri pregledu pokažejo razlike na zrakoplovu, povezane z napakami v vsebini programa vzdrževanja, oseba, ki opravi pregled, o tem obvesti pristojni organ države članice registracije, in lastnik spremeni program vzdrževanja v skladu z dogovorom s takim pristojnim organom.

(i) V primeru zrakoplovov ELA1, razen zračnih ladij, ki niso udeleženi v komercialnih operacijah, je „program minimalnega pregleda“ iz točke (h) skladen z naslednjimi pogoji:

1. Vsebovati mora naslednje intervale med pregledi:

— Za letala ELA1 in motorna jadralna letala ELA1 je interval enkrat letno ali na 100 ur, kar nastopi prej. Pri tem intervalu se lahko uporabi dovoljeno odstopanje 1 meseca ali 10 ur, če je naslednji interval izračunan od prvotno načrtovanega datuma ali ur.

— Za jadralna letala ELA1, jadralna letala s pogonom ELA1, razen motornih jadralnih letal, in balone ELA1 je interval enkrat letno. Pri tem intervalu se lahko uporabi dovoljeno odstopanje 1 meseca, če je naslednji interval izračunan od prvotno načrtovanega datuma.

2. Vsebuje naslednje:

— Naloge servisiranja v skladu z zahtevami nosilca odobritve projekta.

— Pregled oznak.

— Pregled evidenc o tehtanju in tehtanje v skladu s točko NCO.POL.105 Uredbe Komisije (EU) št. 965/2012 ( 5 ).

— Preskus delovanja radarskega odzivnika (če obstaja).

— Preskus delovanja pitot statičnih sistemov.

— V primeru letal ELA1: — — Operativna preverjanja električne energije in števila vrtljajev motorja, elektromagnetov, tlaka goriva in olja ter temperatur motorja. — Za motorje, opremljene z avtomatskimi krmilnimi napravami, objavljen postopek preskušanja motorja. — Za motorje s suhimi karterji, motorje, opremljene s turbopuhali, in tekočinsko hlajene motorje operativno preverjanje znakov prekinjenega dovoda tekočine.

— Pregled stanja in pritrditve konstrukcijskih elementov, sistemov in komponent, ki ustrezajo naslednjim predelom, in sicer: — — za letala ELA1: — — osnovna konstrukcija zrakoplova, — kabina in pilotska kabina, — podvozje, — predel kril in osrednjega dela, — sistem za krmarjenje letala, — rep, — elektronika in elektrika, — pogonski sistem, — sklopke in reduktorji, — propeler, — razni sistemi, kot je balistični sistem za reševanje; — za jadralna letala ELA1 in jadralna letala s pogonom ELA1: — — osnovna konstrukcija zrakoplova, — kabina in pilotska kabina, — podvozje, — predel kril in osrednjega dela, — rep, — elektronika in elektrika, — pogonski sistem (če je to ustrezno), — razni sistemi, kot so odstranljivi balast, pristajalno padalo in kontrole ter sistem balastne vode; — za toplozračne balone ELA1: — — ovoj, — gorilnik, — košara, — jeklenke za plin, — oprema in instrumenti; — za plinske balone ELA1: — — ovoj, — košara, — oprema in instrumenti.

Dokler ta uredba ne določa „programa minimalnega pregleda“ za zračne ladje, je njihov program vzdrževanja skladen s točkama (d) in (e).

▼B

M.A.303 Plovnostne zahteve

Katero koli veljavno plovnostno zahtevo je treba izvesti v obsegu zahtev te plovnostne zahteve, razen če je agencija drugače opredelila.

M.A.304 Podatki za modifikacije in popravila

Poškodba se oceni, opravijo se modifikacije in popravila z uporabo:

(a) podatkov, ki jih je odobrila agencija, ali

(b) podatkov, ki jih je potrdila projektivna organizacija po Delu 21, ali

(c) podatkov, ki so vključeni v certifikacijske specifikacije iz točke 21A.90B ali 21A.431B Priloge I (Del 21) k Uredbi (EU) št. 748/2012.

M.A.305 Sistem evidentiranja stalne plovnosti zrakoplova

(a) Ob zaključku katerega koli vzdrževanja se v evidenco stalne plovnosti zrakoplova vnese potrdilo o sprostitvi v uporabo, ki ga zahteva točka M.A.801 ali 145.A.50. Vsak vnos se opravi, kakor hitro je izvedljivo, vendar v nobenem primeru ne več kot 30 dni po vzdrževalnem opravilu.

(b) Evidenco o stalni plovnosti zrakoplova sestavljajo:

1. knjiga zrakoplova, knjiga(-e) motorja ali kontrolne kartice modula motorja, knjiga(-e) propelerja in kontrolne kartice za vsako komponento z omejeno življenjsko dobo uporabe, kot je primerno, in

▼M2

2. kadar se tako zahteva v točki M.A.306, tehnični dnevnik operatorja.

▼B

(c) Tip in registrska oznaka zrakoplova, datum, skupaj s skupnim časom letenja in/ali ciklov letenja in/ali številom pristankov se ustrezno vnesejo v knjige zrakoplovov.

(d) Evidenca o stalni plovnosti zrakoplova vsebuje trenutni:

1. status plovnostnih zahtev in ukrepov, ki jih je določil pristojni organ ob neposrednem odzivu na varnostni problem;

2. status modifikacij in popravil;

3. status izpolnjevanja programa vzdrževanja;

4. status komponent z omejeno življenjsko dobo;

5. poročilo o masi in ravnotežju;

6. spisek odloženih vzdrževalnih del.

(e) Poleg dokumenta o sprostitvi v uporabo, EASA obrazec 1 ali enakovreden dokument, se v zvezi z vsako vgrajeno komponento (motor, propeler, modul motorja ali komponente z omejeno življenjsko dobo) vnesejo v ustrezno knjigo motorja ali propelerja, kontrolno kartico modula motorja ali komponente z omejeno življenjsko dobo naslednje informacije:

1. identifikacija komponente in

2. tip, serijska številka in registracija, kot je ustrezno, zrakoplova, motorja, propelerja, modula motorja ali komponente z omejeno življenjsko dobo, na katerega je bila določena komponenta nameščena, skupaj s sklicem na vgradnjo in odstranitev komponente, in

3. datum in skupno zbran čas letenja in/ali ciklov letenja in/ali število pristankov komponente in/ali koledarski čas, kot je ustrezno, in

4. informacije pod točko (d) iz tega odstavka, ki se nanašajo na komponento.

(f) Oseba, odgovorna za vodenje nalog stalne plovnosti po Oddelku A, Poddelu B te priloge (Del M), nadzoruje evidenco, kot je podrobno razloženo v tej točki, in jo na zahtevo predloži pristojnemu organu.

(g) Vsi vpisi v evidenco o stalni plovnost zrakoplova so jasni in natančni. Kadar je treba nek vpis popraviti, se popravke vnese tako, da je jasno viden prvotni vpis.

(h) Lastnik ali operator zagotovi, da je vzpostavljen sistem hranjenja naslednjih evidenc za navedena obdobja:

1. vsa podrobna evidenca o vzdrževanju v zvezi z zrakoplovom in vsako komponento z omejeno življenjsko dobo, nameščeno na zrakoplov, dokler se podatki v njej ne nadomestijo z novimi, ki so po obsegu in podrobnostih enakovredni, vendar ne manj kot 36 mesecev po tem, ko sta bila zrakoplov ali komponenta sproščena v uporabo, in

2. skupen čas obratovanja zrakoplova in vseh komponent z omejeno življenjsko dobo (ure, koledarski čas, cikli in pristanki) vsaj 12 mesecev po tem, ko sta bila zrakoplov ali komponenta trajno umaknjena iz uporabe, in

3. ustrezen čas obratovanja (ure, koledarski čas, cikli in pristanki), od zadnjega načrtovanega vzdrževanja komponente, ki je omejena glede življenjske dobe, vsaj dokler načrtovanega vzdrževanja komponente ne nadomesti drugo načrtovano vzdrževanje enakovrednega obsega dela in podrobnosti, in

4. trenutni status izpolnjevanja programa vzdrževanja, tako da je mogoče ugotoviti skladnost s potrjenim programom vzdrževanja zrakoplova, vsaj dokler načrtovanega vzdrževanja zrakoplova ali komponente ne nadomesti drugo načrtovano vzdrževanje enakovrednega obsega dela in podrobnosti, in

5. trenutni status plovnostnih zahtev, ki veljajo za zrakoplov in komponente, vsaj 12 mesecev po tem, ko sta bila zrakoplov ali komponenta trajno umaknjena iz uporabe, in

6. podrobnosti o trenutnih modifikacijah in popravilih zrakoplova, motorja(-ev), propelerja(-ev) in katere koli druge komponente, ključnega pomena za varnost letenja, vsaj 12 mesecev po tem, ko so bili trajno umaknjeni iz uporabe.

▼M2

M.A.306 Sistem tehničnega dnevnika zrakoplova

(a) V primeru komercialnega letalskega prevoza, specializiranih komercialnih operacij in operacij komercialnih odobrenih organizacij za usposabljanje operator poleg zahtev iz točke M.A.305 uporabi sistem tehničnega dnevnika zrakoplova, ki za vsak zrakoplov vsebuje naslednje informacije:

1. informacije o vsakem letu, potrebne za zagotovitev stalne varnosti letenja; in

2. veljavno potrdilo o sprostitvi zrakoplova v obratovanje; in

3. veljavno izjavo o vzdrževanju z navedbo statusa vzdrževanja zrakoplova glede tega, katero načrtovano in izredno vzdrževanje je naslednjič predvideno, razen če se pristojni organ strinja, da se izjava o vzdrževanju hrani nekje drugje; in

4. vse neizvedene odložene odprave okvar, ki vplivajo na delovanje zrakoplova; in

5. vsa potrebna navodila glede izvedbe podpore vzdrževanju.

▼B

(b) Sistem tehničnega dnevnika zrakoplova in nadaljnje spremembe odobri pristojni organ.

(c) Operator zagotovi, da se tehnični dnevnik zrakoplova hrani 36 mesecev po datumu zadnjega vpisa.

M.A.307 Prenos evidence o stalni plovnosti zrakoplova

(a) Lastnik ali operator zagotovi, da se takrat, ko se zrakoplov trajno prenese z enega lastnika ali operatorja na drugega, prenese tudi evidenca o stalni plovnosti po M.A.305 in, če je ustrezno, operatorjev tehnični dnevnik po M.A.306.

(b) Lastnik zagotovi, da se ob sklenitvi pogodbe za naloge vodenja stalne plovnosti z organizacijo za vodenje stalne plovnosti na to organizacijo prenese evidenca o stalni plovnosti po M.A.305.

(c) Časovna obdobja, predpisana za hranjenje evidenc, še naprej veljajo za novega lastnika, operatorja ali organizacijo za vodenje stalne plovnosti.

PODDEL D

STANDARDI VZDRŽEVANJA

M.A.401 Podatki za vzdrževanje

(a) Oseba ali organizacija, ki vzdržuje zrakoplov, ima pri izvajanju vzdrževanja, vključno z modifikacijami in popravili, dostop do veljavnih tekočih podatkov za vzdrževanje in uporablja samo te podatke.

(b) Za namene tega dela so veljavni podatki za vzdrževanje:

1. vsaka veljavna zahteva, postopek, standard ali informacija, ki jo je izdal pristojni organ ali agencija;

2. vsaka veljavna plovnostna zahteva;

3. veljavna navodila za stalno plovnost, ki so jih izdali nosilci certifikata tipa, nosilci dodatnega certifikata tipa in katera koli organizacija, ki take podatke objavlja v skladu s Prilogo I (Del 21) k Uredbi (EU) št. 748/2012;

4. vsi veljavni podatki, izdani skladno s točko 145.A.45(d).

(c) Oseba ali organizacija, ki vzdržuje zrakoplov, zagotovi, da so vsi veljavni podatki za vzdrževanje veljavni in takoj na voljo za uporabo, kadar se zahtevajo. Oseba ali organizacija vzpostavi sistem delovnih kartic ali delovnih pol, ki naj se uporablja, in na te delovne kartice ali pole natančno prepiše podatke za vzdrževanje ali pripravi natančne sklice na določeno vzdrževalno nalogo ali naloge, vsebovane v teh podatkih za vzdrževanje.

▼M2

M.A.402 Izvajanje vzdrževanja

Razen za vzdrževanje, ki ga opravlja vzdrževalna organizacija, odobrena v skladu s Prilogo II (Del 145), vsaka oseba ali organizacija, ki opravlja vzdrževanje:

(a) je usposobljena za naloge, ki jih opravlja, kot se zahteva v tem delu;

(b) zagotovi, da je območje, na katerem se opravlja vzdrževanje, dobro organizirano in čisto, kar zadeva umazanijo in kontaminacijo;

(c) uporablja metode, tehnike, standarde in navodila, opredeljene v podatkih za vzdrževanje iz točke M.A.401;

(d) uporablja orodja, opremo in materiale, opredeljene v podatkih za vzdrževanje iz točke M.A.401. Orodje in oprema se po potrebi nadzorujejo in umerjajo glede na uradno priznani standard;

(e) zagotovi, da se vzdrževanje opravi ob upoštevanju vseh okoljskih omejitev, opredeljenih v podatkih za vzdrževanje iz točke M.A.401;

(f) zagotovi, da se uporabljajo ustrezni prostori v primeru neugodnih vremenskih pogojev ali dolgotrajnega vzdrževanja;

(g) zagotovi, da se čim bolj zmanjšata tveganje večkratnih napak med vzdrževanjem in tveganje ponavljanja napak pri enakih nalogah vzdrževanja;

(h) zagotovi, da se po vsaki kritični nalogi vzdrževanja izvede metoda za zajemanje napak, in

(i) po zaključku vsega vzdrževanja izvede splošno preverjanje za zagotovitev, da na zrakoplovu ali komponenti niso ostala kakršna koli orodja, oprema in drugi tuji deli ali material, ter da so bile ponovno nameščene vse odstranjene panelne plošče za dostop.

▼B

M.A.403 Okvare zrakoplova

(a) Vsaka okvara zrakoplova, ki resno ogroža varnost letenja, se mora odpraviti pred naslednjim letom.

▼M2

(b) Samo pooblaščeno potrditveno osebje lahko v skladu s točkama M.A.801(b)1 in M.A.801(b)2 ter točkama M.A.801(c) in M.A.801(d) ali Prilogo II (Del 145) odloči, ali okvara zrakoplova resno ogroža varnost letenja, pri čemer uporabi podatke za vzdrževanje iz točke M.A.401, ter zato odloči, kdaj in kateri ukrep za odpravo se opravi pred naslednjim poletom in katero napako je mogoče odpraviti pozneje. Vendar to ne velja, kadar seznam minimalne opreme uporablja pilot ali drugo pooblaščeno potrditveno osebje.

(c) Vsaka okvara zrakoplova, ki ne bi resno ogrožala varnosti letenja, se odpravi takoj, ko je to izvedljivo po datumu, ko je bila okvara zrakoplova prvič ugotovljena, in v roku, določenem v podatkih za vzdrževanje ali v seznamu minimalne opreme.

▼B

(d) Vsaka okvara, ki ni bila odpravljena pred letom, se zapiše v evidenco za vzdrževanje zrakoplova po M.A.305 ali operatorjev sistem tehničnega dnevnika po M.A.306, kot je ustrezno.

PODDEL E

KOMPONENTE

M.A.501 Vgradnja

(a) Nobene komponente se ne sme namestiti, če ni v zadovoljivem stanju, če ni bila ustrezno sproščena v uporabo na EASA Obrazcu 1 ali enakovrednem dokumentu ter če je označena v skladu s Prilogo I (Del 21), Poddelom Q, razen če je v Prilogi I (Del 21) k Uredbi (EU) št. 748/2012, Prilogi II (Del 145) ali Poddelu F v Oddelku A Priloge I k tej uredbi drugače opredeljeno.

(b) Pred vgradnjo komponente na zrakoplov oseba ali potrjena vzdrževalna organizacija zagotovi, da določena komponenta izpolnjuje pogoje za namestitev, kadar se lahko uporabljajo različne konfiguracije zaradi izvedbe modifikacije in/ali plovnostne zahteve.

(c) Standardni deli se namestijo na zrakoplov ali komponento samo, kadar podatki za vzdrževanje ta posebni standardni del opredeljujejo. Standardni deli se namestijo samo, ko jih spremljajo dokazila o skladnosti, sledljiva do veljavnega standarda.

(d) Material, ki je surovina ali potrošni material, se na zrakoplovu ali komponenti uporablja samo, če proizvajalec zrakoplova ali komponente tako navaja v ustreznih podatkih za vzdrževanje ali kot je opredeljeno v Prilogi II (Delu 145). Tak material se uporabi samo, ko izpolnjuje zahtevano specifikacijo in ima ustrezno sledljivost. Ves material mora spremljati dokumentacija, ki se jasno nanaša na določen material in vsebuje izjavo o skladnosti s specifikacijo ter oba, proizvodni in dobaviteljev vir.

M.A.502 Vzdrževanje komponent

(a) Razen za komponente iz točke 21A.307(c) Priloge I (Del 21) k Uredbi (EU) št. 748/2012 vzdrževanje komponent opravljajo vzdrževalne organizacije, ustrezno potrjene v skladu s poddelom F oddelka A te priloge (Del M) ali s Prilogo II (Del 145).

(b) Z odstopanjem od točke (a) lahko vzdrževanje komponente v skladu s podatki za vzdrževanje zrakoplova ali, če to dovoli pristojni organ, v skladu s podatki za vzdrževanje komponent opravi organizacija ratinga A, potrjena v skladu s Poddelom F Oddelka A te priloge (Del M) ali v skladu s Prilogo II (Del 145), ali pa potrditveno osebje iz točke M.A.801(b)2, a le, ko so te komponente nameščene na zrakoplovu. Kljub temu lahko taka organizacija ali potrditveno osebje to komponento začasno odstrani zaradi vzdrževanja, zato da olajša dostop do komponente, razen če je zaradi take odstranitve potrebno dodatno vzdrževanje, ki ni predmet določb te točke. Vzdrževanje komponent, opravljeno v skladu s to točko, ni predmet izdaje obrazca EASA 1, zanj pa veljajo zahteve o sprostitvi zrakoplova v uporabo iz točke M.A.801.

(c) Z odstopanjem od točke (a) lahko vzdrževanje komponente motorja/pomožne pogonske enote (APU) v skladu s podatki za vzdrževanje motorja/APU ali, če to dovoli pristojni organ, v skladu s podatki za vzdrževanje komponent, opravi organizacija ratinga B, potrjena v skladu s Poddelom F Oddelka A te priloge (Del M) ali v skladu s Prilogo II (Del 145), a le, ko so te komponente nameščene na motorju/APU. Kljub temu lahko taka organizacija ratinga B to komponento začasno odstrani zaradi vzdrževanja, zato da olajša dostop do komponente, razen če je zaradi take odstranitve potrebno dodatno vzdrževanje, ki ni predmet določb tega člena.

▼M2

(d) Z odstopanjem od točke (a) in točke M.A.801(b)2 lahko vzdrževanje komponente, nameščene ali začasno odstranjene z zrakoplova ELA1, ki ga uporablja letalski prevoznik, ki ni letalski prevoznik z licenco v skladu z Uredbo (ES) št. 1008/2008, in se izvaja v skladu s podatki za vzdrževanje komponente, opravlja potrditveno osebje iz točke M.A.801(b)2, razen za:

1. obnovo komponent, ki niso motorji in propelerji, ter

2. obnovo motorjev in propelerjev za zrakoplove, ki niso CS-VLA, CS-22 in LSA.

Vzdrževanje komponent, opravljeno v skladu s točko (d), ni predmet izdaje obrazca EASA 1, zanj pa veljajo zahteve o sprostitvi zrakoplova iz točke M.A.801.

▼B

(e) Vzdrževanje komponent iz točke 21A.307(c) Priloge I (Del 21) k Uredbi (EU) št. 748/2012 opravi organizacija ratinga A, potrjena v skladu s Poddelom F Oddelka A te priloge (Del M) ali z Delom 145, potrditveno osebje iz točke M.A.801(b)2 ali lastnik-pilot iz točke M.A.801(b)3, ko so te komponente nameščene na zrakoplovu ali začasno odstranjene zaradi boljšega dostopa. Vzdrževanje komponent, opravljeno v skladu s to točko, ni predmet izdaje obrazca EASA 1, zanj pa veljajo zahteve o sprostitvi zrakoplova v uporabo iz točke M.A.801.

M.A.503 Komponente z omejeno življenjsko dobo

(a) Vgrajene komponente z omejeno življenjsko dobo ne smejo presegati potrjene omejitve življenjske dobe, kot je opredeljeno v potrjenem programu vzdrževanja in plovnostnih zahtevah, razen kot je predvideno v točki M.A.504(c).

(b) Potrjena življenjska doba je izražena v koledarskem času, urah letenja, pristankih ali ciklih, kot je ustrezno.

(c) Ob koncu potrjene življenjske dobe je komponento treba odstraniti z zrakoplova za vzdrževanje, komponente s potrjeno omejeno življenjsko dobo pa se odstrani.

M.A.504 Nadzor neuporabnih komponent

(a) Komponenta velja za neuporabno, ko nastopi katera koli od naslednjih okoliščin:

1. potek omejitve življenjske dobe, kot je opredeljeno v programu vzdrževanja;

2. neizpolnjevanje veljavnih plovnostnih zahtev in drugih zahtev glede stalne plovnosti, ki jih je določila agencija;

3. ni potrebnih informacij za določitev statusa plovnosti ali ustreznosti za vgradnjo;

4. očitna prisotnost okvare ali slabega delovanja;

5. vključenost v incident ali nesrečo, ki lahko vpliva na njeno uporabnost.

▼M2

(b) Neuporabne komponente se označijo in hranijo na varnem pod nadzorom potrjene organizacije za vzdrževanje do sprejema sklepa o prihodnjem statusu takšne komponente. Kljub temu lahko za zrakoplov, ki ga ne uporabljajo letalski prevozniki z licenco v skladu z Uredbo (ES) št. 1008/2008 in ki ni kompleksen zrakoplov na motorni pogon, oseba ali organizacija, ki je komponento razglasila za neuporabno, hrambo te komponente, potem ko je bila označena za neuporabno, prenese na lastnika zrakoplova, pod pogojem, da je ta prenos zabeležen v knjigi zrakoplova ali knjigi motorja ali knjigi komponente.

▼B

(c) Komponente, ki so dosegle svojo potrjeno življenjsko dobo ali vsebujejo nepopravljivo okvaro, se razvrstijo kot nepopravljive in se jim ne dovoli ponovni vstop v sistem oskrbe s komponentami, razen če je bila podaljšana potrjena omejena življenjska doba ali pa je bila rešitev za popravilo potrjena v skladu s točko M.A.304.

(d) Vsaka oseba ali organizacija, odgovorna po tej prilogi (Del M), v primeru nepopravljivih komponent iz točke (c):

1. zadrži to komponento na lokaciji iz točke (b) ali

2. uredi, da se komponenta onesposobi na način, ki zagotavlja, da je ni mogoče ekonomično popraviti pred razrešitvijo odgovornosti za to komponento.

(e) Ne glede na točko (d) lahko oseba ali organizacija, odgovorna po tej prilogi (Del M), prenese odgovornost za komponente, razvrščene kot nepopravljive, na organizacijo za usposabljanje ali raziskave, ne da bi jih onesposobila.

PODDEL F

VZDRŽEVALNA ORGANIZACIJA

▼M2

M.A.601 Področje uporabe

Ta poddel določa zahteve, ki jim mora zadostiti organizacija, da izpolnjuje pogoje za izdajo ali podaljšanje odobritve za vzdrževanje zrakoplovov, ki niso kompleksni zrakoplovi na motorni pogon, in komponent, vgrajenih vanj, ki se ne uporabljajo za letalske prevoznike z licenco v skladu z Uredbo (ES) št. 1008/2008.

▼B

M.A.602 Vloga

Vloga za izdajo ali spremembo odobritve vzdrževalne organizacije se izdela na obrazcu in na način, ki ga določi pristojni organ.

M.A.603 Obseg odobritve

(a) Organizacija, ki se ukvarja z dejavnostmi, za katere velja ta poddel, svojih dejavnosti ne sme opravljati, če je ne odobri pristojni organ. V Dodatku V k Prilogi I (Del M) je vzorec potrdila za tako odobritev.

(b) Priročnik vzdrževalne organizacije iz točke M.A.604 določa obseg dela, za katerega se šteje, da je odobren. Dodatek IV k Prilogi I (Del M) opredeljuje vse razrede in ratinge, možne po Poddelu F te Priloge (Del M).

(c) Potrjena vzdrževalna organizacija lahko v skladu s podatki za vzdrževanje izdela omejeno število delov za uporabo v teku del v svojih lastnih objektih, kot je določeno v priročniku vzdrževalne organizacije.

M.A.604 Priročnik vzdrževalne organizacije

(a) Vzdrževalna organizacija zagotovi priročnik, ki vsebuje vsaj naslednje informacije:

1. izjavo, ki jo je podpisal odgovorni vodja za potrditev, da bo organizacija stalno in vedno delala v skladu s Prilogo I ( Del M) in priročnikom in

2. obseg dela organizacije in

3. naziv(-e) in ime(-na) oseb(-) iz točke M.A.606(b) in

4. organizacijski diagram, ki kaže ustrezne verige odgovornosti med osebami iz točke M.A.606(b), in

▼M1

5. seznam potrditvenega osebja ter, če je ustrezno, osebja za pregled plovnosti in osebja, odgovornega za pripravo in obdelavo programa vzdrževanja, z obsegom odobritve in

6. seznam lokacij, kjer se vzdrževanje izvaja, skupaj s splošnim opisom objektov in

▼B

7. postopke, ki opredeljujejo, kako vzdrževalna organizacija zagotavlja skladnost s tem delom, in

8. postopek(-e) za spremembo priročnika vzdrževalne organizacije.

(b) Priročnik vzdrževalne organizacije in njegove spremembe odobri pristojni organ.

(c) Ne glede na točko (b) se lahko manjše spremembe priročnika odobrijo s pomočjo postopka (v nadaljnjem besedilu: neposredna odobritev).

M.A.605 Objekti

Organizacija zagotovi, da:

(a) so na voljo objekti za vse načrtovano delo, specializirane delavnice in oddelki pa ustrezno ločeni za zagotovitev zaščite pred kontaminacijo in okoljem;

(b) je zagotovljena pisarniška namestitev za vodenje vsega načrtovanega dela, vključno zlasti izpolnjevanje evidence o vzdrževanju;

(c) so zagotovljene varne zmogljivosti za skladiščenje komponent, opreme, orodja in materiala. Pogoji za skladiščenje zagotavljajo ločitev neuporabnih komponent in materiala od vseh drugih komponent, materiala, opreme in orodja. Pogoji skladiščenja so v skladu s proizvajalčevimi navodili in dostop je omejen na pooblaščeno osebje.

M.A.606 Zahteve za osebje

(a) Organizacija imenuje odgovornega vodjo, ki ima pooblastilo podjetja za zagotavljanje, da je mogoče vse vzdrževanje, ki ga zahteva stranka, financirati in opraviti po standardu, ki ga zahteva ta del.

(b) Imenuje se oseba ali skupina oseb z odgovornostjo za zagotavljanje, da organizacija vedno izpolnjuje ta poddel. Odgovorna(-e) je/so predvsem odgovornemu vodji.

(c) Vsem osebam iz točke (b) je omogočeno, da pokažejo ustrezno znanje, izobrazbo in ustrezne izkušnje, povezane z vzdrževanjem zrakoplova in/ali komponent.

(d) Organizacija ima ustrezno osebje za običajno pričakovano pogodbeno delo. Dovoljena je uporaba začasnega osebja s podizvajalsko pogodbo v primeru večjega obsega pogodbenega dela, kot je običajno pričakovano, in samo za osebje, ki ne izdaja potrdila o sprostitvi v uporabo.

▼M1

(e) Kvalifikacije vsega osebja, ki se ukvarja z vzdrževanjem, pregledom plovnosti ter pripravo programov vzdrževanja, so izkazane in dokumentirane.

▼B

(f) Osebje, ki opravlja specializirane naloge, kot so varjenje, neporušitveni preskusi/preiskave, razen barvnega kontrasta, je usposobljeno v skladu z uradno priznanim standardom.

▼M2

(g) Vzdrževalna organizacija ima dovolj potrditvenega osebja za izdajo potrdil o sprostitvi zrakoplovov in komponent v obratovanje in uporabo iz točk M.A.612 in M.A.613. Osebje izpolnjuje zahteve iz člena 5 Uredbe (EU) št. 1321/2014.

▼B

(h) Z odstopanjem od točke (g) lahko organizacija uporabi potrditveno osebje, usposobljeno v skladu z naslednjimi določbami, ko operatorjem, udeleženim pri komercialnih operacijah, omogoča podporo pri vzdrževanju, v skladu z ustreznimi postopki, ki se potrdijo kot del priročnika organizacije:

1. za ponavljajočo se predpoletno plovnostno zahtevo, ki posebej navaja, da sme to plovnostno zahtevo izvesti letalska posadka, lahko organizacija izda omejeno pooblastilo za potrjevanje vodji zrakoplova na osnovi licence, ki jo ima letalska posadka, pod pogojem, da organizacija zagotovi, da se opravi dovolj praktičnega usposabljanja za zagotovitev, da lahko ta oseba izpolni plovnostno zahtevo po zahtevanem standardu;

2. ►C2 če zrakoplov deluje drugje kot na podprti lokaciji, lahko organizacija izda omejeno pooblastilo za potrjevanje vodji letala na osnovi dane licence letalske posadke, pod pogojem, da organizacija zagotovi, da se opravi dovolj praktičnega usposabljanja za zagotovitev, da taka oseba lahko izpolni določeno nalogo po zahtevanem standardu. ◄

▼M1

(i) Če organizacija opravlja preglede plovnosti in izdaja ustrezno potrdilo o pregledu plovnosti za zrakoplove ELA1, ki niso udeleženi v komercialnih operacijah v skladu s točko M.A.901(l), ima osebje za pregled plovnosti, ki je usposobljeno in pooblaščeno v skladu s točko M.A.901(l)1.

(j) Če je organizacija vključena v pripravo in obdelavo odobritve programa vzdrževanja za zrakoplove ELA2, ki niso udeleženi v komercialnih operacijah v skladu s točko M.A.201(e)(ii), ima usposobljeno osebje, ki lahko dokaže ustrezno znanje in izkušnje.

▼M1

M.A.607 Potrditveno osebje in osebje za pregled plovnosti

▼B

(a) Poleg točke M.A.606(g) lahko potrditveno osebje izvaja svoje pravice samo, če je organizacija zagotovila:

1. da potrditveno osebje lahko izkaže izpolnjevanje zahtev iz točke 66.A.20(b) Priloge III (Del 66), razen ko Priloga III (Del 66) navaja predpis države članice; v tem primeru osebje izpolnjuje zahteve takega predpisa; in

2. da potrditveno osebje primerno pozna zadevni zrakoplov in/ali komponente zrakoplova, ki jih je treba vzdrževati, ter organizacijske postopke v zvezi s tem.

(b) V naslednjih nepredvidenih primerih, ko je zrakoplov ostal prizemljen na lokaciji, ki ni glavna baza in kjer ni na voljo ustreznega potrditvenega osebja, lahko vzdrževalna organizacija, s katero je sklenjena pogodba za zagotavljanje podpore pri vzdrževanju, izda enkratno pooblastilo za potrjevanje:

1. enemu svojih uslužbencev, ki ima kvalifikacije za tip zrakoplova podobne tehnologije, konstrukcije in sistemov, ali

2. kateri koli osebi z najmanj triletnimi izkušnjami z vzdrževanjem in z veljavno ICAO licenco za vzdrževanje zrakoplova, veljavno za tip zrakoplova, ki ga je treba potrditi, pod pogojem, da na omenjeni lokaciji ni nobene organizacije, ustrezno potrjene po tem delu, in da organizacija, s katero je bila sklenjena pogodba, pridobi in ima kartotečno evidenco o izkušnjah in licenci te osebe.

►M1 O vseh teh primerih je treba poročati pristojnemu organu v sedmih dneh od izdaje takega pooblastila za potrjevanje. ◄ Potrjena vzdrževalna organizacija, ki izda enkratno pooblastilo za potrjevanje, zagotovi, da se vsako tako vzdrževanje, ki bi lahko vplivalo na varnost letenja, ponovno preveri.

▼M1

(c) Potrjena vzdrževalna organizacija evidentira vse podrobnosti v zvezi s potrditvenim osebjem in osebjem za pregled plovnosti ter ohranja veljavni seznam vsega potrditvenega osebja in osebja za pregled plovnosti, skupaj z obsegom odobritve, in sicer kot del priročnika organizacije po točki M.A.604(a)5.

▼B

M.A.608 Komponente, oprema in orodje

(a) Organizacija:

1. ima opremo in orodje, opredeljeno v podatkih za vzdrževanje iz točke M.A.609, ali preverjeno enakovredno orodje, kot je navedeno v priročniku vzdrževalne organizacije in je potrebno za vsakodnevno vzdrževanje v obsegu odobritve, in

2. izkazuje, da ima dostop do vse druge opreme in orodja, ki se uporablja samo občasno.

(b) Orodje in oprema se nadzorujeta in umerjata po uradno priznanem standardu. Organizacija hrani evidenco o teh umerjanjih in uporabljenih standardih.

(c) Organizacija pregleda, razvrsti in ustrezno loči vse vstopajoče komponente.

M.A.609 Podatki za vzdrževanje

Potrjena vzdrževalna organizacija pri izvajanju vzdrževanja ima in uporablja veljavne podatke za vzdrževanje, opredeljene v točki M.A.401, vključno z modifikacijami in popravili. V primeru podatkov za vzdrževanje, ki jih priskrbi stranka, je potrebno te podatke imeti samo takrat, ko delo poteka.

M.A.610 Delovni nalogi za vzdrževanje

Pred začetkom vzdrževanja se organizacija in organizacija, ki zahteva vzdrževanje, dogovorita o pismenem delovnem nalogu, da bi jasno določili vzdrževanje, ki ga je treba opraviti.

M.A.611 Standardi vzdrževanja

Vse vzdrževanje se opravi v skladu z zahtevami Oddelka A, Poddela D te priloge (Del M).

M.A.612 Potrdilo o sprostitvi zrakoplova v uporabo

Ob zaključku vsega zahtevanega vzdrževanja zrakoplova v skladu s tem poddelom se po točki M.A.801 izda potrdilo o sprostitvi v uporabo.

M.A.613 Potrdilo o sprostitvi komponente v uporabo

(a) Ob zaključku vsega zahtevanega vzdrževanja komponent v skladu s tem poddelom, se v skladu s točko M.A.802 izda potrdilo o sprostitvi komponente v uporabo. Izda se obrazec EASA 1, razen za komponente, vzdrževane v skladu s točko M.A.502(b), M.A.502(d) ali M.A.502(e), in komponente, izdelane v skladu s točko M.A.603(c).

(b) Dokument dovoljenja za sprostitev komponente v uporabo, EASA obrazec 1, se lahko izdela iz računalniške podatkovne baze.

▼M1

M.A.614 Evidenci o vzdrževanju in pregledu plovnosti

(a) Potrjena vzdrževalna organizacija evidentira vse podrobnosti o opravljenem delu. Evidenca, potrebna za dokazovanje, da so bile izpolnjene vse zahteve za izdajo potrdila o sprostitvi v obratovanje, vključno s podizvajalčevimi dokumenti o sprostitvi, ter za izdajo potrdila o pregledu plovnosti in priporočila, se zadrži.

▼B

(b) Potrjena vzdrževalna organizacija zagotovi kopijo vsakega potrdila o sprostitvi v uporabo lastniku zrakoplova skupaj s kopijo podatkov o kakršnem koli specifičnem popravilu/modifikaciji, uporabljenih za opravljena popravila/modifikacije.

▼M1

(c) Potrjena vzdrževalna organizacija obdrži izvod vse evidence o vzdrževanju in s tem povezanih podatkov za vzdrževanje tri leta od datuma, ko je potrjena vzdrževalna organizacija zrakoplov ali komponento, na katero se delo nanaša, sprostila v obratovanje. Poleg tega obdrži izvod vse evidence v zvezi z izdajanjem priporočil in potrdil o pregledu plovnosti tri leta od datuma njihove izdaje ter zagotovi izvod teh dokumentov lastniku zrakoplova.

1. Evidenca iz te točke se hrani tako, da je zaščitena pred poškodbami, spremembo in krajo.

2. Vsa računalniška strojna oprema za zagotavljanje varnostnih kopij se hrani na drugi lokaciji in ne tam, kjer se hranijo delovni podatki, v okolju, ki zagotavlja, da ostanejo v dobrem stanju.

3. Kadar potrjena vzdrževalna organizacija zaključi svoje delovanje, se vsa hranjena evidenca o vzdrževanju, ki zajema zadnja tri leta, odpošlje zadnjemu lastniku ali stranki zadevnega zrakoplova ali komponente ali pa se shrani, kot je določil pristojni organ.

▼B

M.A.615 Privilegiji organizacije

Vzdrževalna organizacija, potrjena v skladu s Poddelom F Oddelka A te priloge (Del M), lahko:

(a) vzdržuje vsak zrakoplov in/ali komponento, za katero je potrjena, na lokacijah, opredeljenih v potrdilu o odobritvi in priročniku vzdrževalne organizacije;

(b) uredi izvajanje specializiranih storitev, ki so pod nadzorom vzdrževalne organizacije, pri drugi organizaciji, ki je ustrezno kvalificirana, v skladu z ustreznimi postopki, vzpostavljenimi kot del priročnika vzdrževalne organizacije, ki ga neposredno potrdi pristojni organ;

(c) vzdržuje vsak zrakoplov in/ali komponento, za katero je potrjena, na kateri koli lokaciji, pod pogojem, da potreba po tem vzdrževanju izhaja iz neuporabnosti zrakoplova ali iz potrebe po podpiranju občasnega vzdrževanja, ob upoštevanju pogojev iz priročnika vzdrževalne organizacije;

(d) izda potrdila o sprostitvi v uporabo ob zaključku vzdrževanja, v skladu s točko M.A.612 ali M.A.613;

▼M1

(e) če je to posebej odobreno, za zrakoplove ELA1, ki niso udeleženi v komercialnih operacijah,

1. opravi preglede plovnosti in izda ustrezno potrdilo o pregledu plovnosti pod pogoji iz točke M.A.901(l) in

2. opravi preglede plovnosti in izda ustrezna priporočila pod pogoji iz točke M.A.901(l) ter točke M.A.904(a)2 in (b).

(f) pripravi program vzdrževanja in obdela njegovo odobritev, tako da je skladna s točko M.A.302 za zrakoplove ELA2, ki niso udeleženi v komercialnih operacijah, pod pogoji iz točke M.A.201(e)(ii) ter omejena na ratinge zrakoplova, navedene v potrdilu o odobritvi.

Organizacija vzdržuje zrakoplov ali komponento, za katere je potrjena, samo kadar so na voljo vsi potrebni objekti, oprema, orodje, material, podatki za vzdrževanje in potrditveno osebje.

▼B

M.A.616 Organizacijski pregled

Za zagotovitev, da potrjena vzdrževalna organizacija nadaljuje z izpolnjevanjem zahtev tega poddela, le-ta redno organizira organizacijske preglede.

M.A.617 Spremembe potrjene vzdrževalne organizacije

Da bi pristojnemu organu omogočili določitev stalne skladnosti s tem delom, ga potrjena vzdrževalna organizacija obvesti o vsakem predlogu za izvedbo katere koli od naslednjih sprememb, preden se te spremembe izvršijo:

1. ime organizacije;

2. lokacija organizacije;

3. dodatne lokacije organizacije;

4. odgovorni vodja;

5. katera koli od oseb, navedenih v točki M.A.606(b);

▼M1

6. objekti, oprema, orodje, material, postopki, področje dela, potrditveno osebje in osebje za pregled plovnosti, ki bi lahko vplivali na odobritev.

▼B

V primeru predlaganih sprememb glede osebja, ki jih vodstvo ne pozna vnaprej, je treba o teh spremembah obvestiti ob prvi priložnosti.

M.A.618 Stalna veljavnost odobritve

(a) Izda se odobritev z neomejenim trajanjem. Veljavna ostaja pod pogojem, da:

1. organizacija ostaja skladna s tem delom po določbah, ki se nanašajo na obravnavanje ugotovitev, kot so opredeljene v točki M.A.619, in

2. se pristojnemu organu odobri dostop do organizacije za določitev stalne skladnosti s tem delom in

3. odobritev ni umaknjena ali preklicana.

(b) Ob umiku ali preklicu se potrdilo o odobritvi vrne pristojnemu organu.

M.A.619 Ugotovitve

(a) Ugotovitev 1. stopnje je vsako pomembno neizpolnjevanje zahtev Dela M, ki znižuje varnostni standard in resno ogroža varnost letenja.

(b) Ugotovitev 2. stopnje je vsako neizpolnjevanje zahtev Dela M, ki bi lahko znižalo varnostni standard in mogoče ogrozilo varnost letenja.

(c) Po prejemu obvestila o ugotovitvah v skladu s točko M.B.605 nosilec potrdila vzdrževalne organizacije opredeli načrt za korektivno ukrepanje in korektivno ukrepanje zadovoljivo izkaže pristojnemu organu v roku, dogovorjenem s tem organom.

PODDEL G

ORGANIZACIJA ZA VODENJE STALNE PLOVNOSTI

M.A.701 Področje uporabe

Ta poddel določa zahteve, ki jih mora organizacija izpolnjevati, da je upravičena do izdaje ali podaljšanja odobritve za vodenje stalne plovnosti zrakoplova.

M.A.702 Zahtevek

Zahtevek za izdajo ali spremembo odobritve organizacije za vodenje stalne plovnosti se pripravi na obrazcu in na način, ki ga določi pristojni organ.

M.A.703 Obseg odobritve

(a) odobritev se navede na potrdilu, vključenem v Dodatek VI, ki ga izda pristojni organ.

▼M2

(b) Ne glede na točko (a) je odobritev za letalske prevoznike z licenco v skladu z Uredbo (ES) št. 1008/2008 del spričevala letalskega prevoznika za upravljani zrakoplov, ki ga izda pristojni organ.

▼B

(c) Obseg dela, ki naj bi predstavljal odobritev, se določi v priročniku za vodenje stalne plovnosti v skladu s točko M.A.704.

M.A.704 Priročnik vodenja stalne plovnosti

(a) Organizacija za vodenje stalne plovnosti zagotovi priročnik vodenja stalne plovnosti, ki vsebuje naslednje informacije:

1. izjavo, ki jo je podpisal odgovorni vodja za potrditev, da bo organizacija stalno delovala v skladu s tem delom in priročnikom, in

2. obseg dela organizacije in

3. naziv(-e) in ime(-na) osebe(-) iz M.A.706(a), M.A.706(c), M.A.706(d) in M.A.706(i) in

4. organizacijski diagram, ki kaže ustrezne verige odgovornosti med vsemi osebami iz točk M.A.706(a), M.A.706(c), M.A.706(d) in M.A.706(i), in

5. spisek osebja za pregled plovnosti iz točke M.A.707, v katerem je, če je to primerno, navedeno osebje, pooblaščeno za izdajanje dovoljenj za letenje v skladu s točko M.A.711(c) in

6. splošen opis in lokacijo objektov in

7. postopke, ki opredeljujejo, kako organizacija za vodenje stalne plovnosti zagotavlja skladnost s tem delom, in

8. postopke za spremembo priročnika vodenja stalne plovnosti in

▼M2

9. seznam potrjenih programov vzdrževanja zrakoplova ali, za zrakoplove, ki jih ne uporabljajo letalski prevozniki z licenco v skladu z Uredbo (ES) št. 1008/2008, seznam „generičnih“ in „osnovnih“ programov vzdrževanja.

▼B

(b) Priročnik vodenja stalne plovnosti in njegove spremembe odobri pristojni organ.

(c) Ne glede na točko (b) se lahko manjše spremembe priročnika odobrijo posredno s postopkom posredne odobritve. Postopek posredne odobritve opredeljuje upravičene manjše spremembe, vzpostavlja ga organizacija za vodenje stalne plovnosti kot del priročnika, potrdi pa ga pristojni organ, odgovoren za to organizacijo za vodenje stalne plovnosti.

M.A.705 Objekti

Organizacija za vodenje stalne plovnosti za osebje, opredeljeno v točki M.A.706, zagotovi primerne pisarne na ustreznih lokacijah.

M.A.706 Zahteve za osebje

(a) Organizacija imenuje odgovornega vodjo, ki ima podjetniško pooblastilo podjetja za zagotavljanje, da je mogoče vse dejavnosti vodenja stalne plovnosti financirati in opraviti v skladu s tem delom.

▼M2

(b) Za letalske prevoznike z licenco v skladu z Uredbo (ES) št. 1008/2008 je odgovorni poslovodni delavec iz točke (a) oseba, ki ima tudi pooblastilo podjetja za zagotavljanje, da se lahko vsi postopki operatorja financirajo in opravijo po standardu, zahtevanem za izdajo spričevala letalskega prevoznika.

▼B

(c) Imenuje se oseba ali skupina oseb z odgovornostjo za zagotavljanje, da organizacija vedno izpolnjuje ta poddel. Odgovorna(-e) je/so predvsem odgovornemu vodji.

▼M2

(d) Za letalske prevoznike z licenco v skladu z Uredbo (ES) št. 1008/2008 odgovorni poslovodni delavec imenuje nosilca položaja. Ta oseba je odgovorna za vodenje in nadzorstvo dejavnosti stalne plovnosti po točki (c).

▼B

(e) Imenovani nosilec položaja iz točke (d) ni zaposlen pri organizaciji, potrjeni po Delu 145, ki ima sklenjeno pogodbo z operatorjem, razen če se pristojni organ izrecno strinja.

(f) Organizacija ima dovolj ustrezno kvalificiranega osebja za pričakovano delo.

(g) Vsem osebam iz točk (c) in (d) je omogočeno, da pokažejo ustrezno znanje, izobrazbo in ustrezne izkušnje v zvezi s stalno plovnostjo zrakoplova.

(h) Usposobljenost osebja, ki se ukvarja z vodenjem stalne plovnosti, je dokumentirana.

(i) Za organizacije, ki podaljšujejo potrdila o pregledu plovnosti v skladu s točkama M.A.711(a)4 in M.A.901(f), organizacija imenuje osebe, pooblaščene za to, v skladu s potrditvijo pristojnega organa.

(j) Organizacija v priročniku za vodenje stalne plovnosti opredeli in posodablja naziv(-e) in ime(-na) osebe(-) iz M.A.706(a), M.A.706(c), M.A.706(d) in M.A.706(i).

▼M2

(k) Za vse kompleksne zrakoplove na motorni pogon in letalske prevoznike z licenco v skladu z Uredbo (ES) št. 1008/2008 organizacija določi in nadzoruje usposobljenost osebja, ki se ukvarja z vodenjem stalne plovnosti, pregledom plovnosti in/ali revizijo kakovosti, v skladu s postopkom in standardom, ki ju je odobril pristojni organ.

▼B

M.A.707 Osebje za pregled plovnosti

▼M2

(a) Da bi bila potrjena organizacija za vodenje stalne plovnosti potrjena za opravljanje pregledov plovnosti in, če je to ustrezno, za izdajanje dovoljenj za letenje, mora imeti ustrezno osebje za pregled plovnosti, da izdaja potrdila ali priporočila za pregled plovnosti iz poddela I oddelka A in, če je to ustrezno, da izdaja dovoljenja za letenje v skladu s točko M.A.711(c):

1. za zrakoplove, ki jih uporabljajo letalski prevozniki z licenco v skladu z Uredbo (ES) št. 1008/2008, in zrakoplove z MTOM nad 2 730 kg, razen balonov, mora to osebje imeti:

(a) vsaj petletne izkušnje s stalno plovnostjo; in

(b) ustrezno licenco v skladu s Prilogo III (Del 66) ali diplomo iz aeronavtike ali enakovredno nacionalno spričevalo; in

(c) formalno usposabljanje iz letalskega vzdrževanja; in

(d) položaj z ustreznimi odgovornostmi v potrjeni organizaciji.

(e) Ne glede na točke (a) do (d) se lahko zahteva iz točke M.A.707(a)1(b) nadomesti s petletnimi izkušnjami v stalni plovnosti poleg tistih, ki se že zahtevajo v točki M.A.707(a)1(a).

2. Za zrakoplove, ki jih ne uporabljajo letalski prevozniki z licenco v skladu z Uredbo (ES) št. 1008/2008 z MTOM 2 730 kg in manj ter balone, mora to osebje imeti:

(a) vsaj triletne izkušnje s stalno plovnostjo; in

(b) ustrezno licenco v skladu s Prilogo III (Del 66) ali diplomo iz aeronavtike ali enakovredno nacionalno spričevalo; in

(c) ustrezno usposabljanje iz letalskega vzdrževanja; in

(d) položaj z ustreznimi odgovornostmi v potrjeni organizaciji.

(e) Ne glede na točke (a) do (d) se lahko zahteva iz točke M.A.707(a)2(b) nadomesti s štiriletnimi izkušnjami v stalni plovnosti poleg tistih, ki se že zahtevajo v točki M.A.707(a)2(a).

▼M1

(b) Osebju za pregled plovnosti, ki ga je imenovala potrjena organizacija za stalno plovnost, lahko potrjena organizacija za stalno plovnost izda pooblastilo le, ko ga formalno sprejme pristojni organ po zadovoljivem zaključku pregleda plovnosti pod nadzorstvom pristojnega organa ali osebja za pregled plovnosti organizacije v skladu s postopkom, ki ga je odobril pristojni organ.

▼B

(c) Organizacija zagotovi, da osebje za pregled plovnosti zrakoplova lahko izkaže ustrezne najnovejše izkušnje pri vodenju stalne plovnosti.

(d) Osebje za pregled plovnosti se določi z navedbo vsake osebe v priročniku vodenja stalne plovnosti skupaj s sklicem na njeno pooblastilo za pregled plovnosti.

(e) Organizacija hrani evidenco vsega osebja za pregled plovnosti, ki vključuje podrobnosti o ustreznih kvalifikacijah, hranjenih skupaj s povzetkom ustreznih izkušenj in usposabljanja za vodenje stalne plovnosti ter kopijo pooblastila. Ta evidenca se hrani do dve leti potem, ko je osebje za pregled plovnosti zapustilo organizacijo.

M.A.708 Vodenje stalne plovnosti

(a) Vsako vodenje stalne plovnosti se opravlja v skladu s predpisi M.A Poddela C.

(b) Za vsak voden zrakoplov potrjena organizacija za vodenje stalne plovnosti:

1. pripravi in nadzoruje program vzdrževanja za zrakoplov, katerega vzdrževanje vodi, vključno s kakršnim koli veljavnim programom zanesljivosti;

▼M2

2. predstavi program vzdrževanja zrakoplova in njegove spremembe pristojnemu organu za odobritev, razen če ta ni zajet v postopek posredne odobritve v skladu s točko M.A.302(c), ter lastniku ali operatorju, ki je odgovoren v skladu s točko M.A.201, zagotovi izvod programa za zrakoplov, ki ga ne uporabljajo letalski prevozniki z licenco v skladu z Uredbo (ES) št. 1008/2008;

▼B

3. vodi odobritev modifikacij in popravil;

4. zagotovi, da se vse vzdrževanje opravlja v skladu s potrjenim programom vzdrževanja in sprosti v skladu z Oddelkom A, Poddelom H te priloge (Del M);

5. zagotovi, da se uporabljajo vse veljavne plovnostne zahteve in zahteve za delovanje z vplivom na stalno plovnost;

6. zagotovi, da vse okvare, odkrite med načrtovanim vzdrževanjem ali sporočene, popravi ustrezno potrjena vzdrževalna organizacija;

7. zagotovi, da se zrakoplov sprejme v ustrezno potrjeno vzdrževalno organizacijo, kadar koli je to potrebno;

8. usklajuje načrtovano vzdrževanje, uporabo plovnostnihzahtev, zamenjavo delov z omejeno življenjsko dobo in pregled komponent za zagotovitev, da je delo pravilno opravljeno;

9. vodi in arhivira vso evidenco o stalni plovnosti in/ali operatorjev tehnični dnevnik;

10. zagotovi, da poročilo o masi in ravnotežju odraža trenutno stanje zrakoplova.

▼M2

(c) V primeru kompleksnih zrakoplovov na motorni pogon in zrakoplovov, ki se uporabljajo za komercialni letalski prevoz ali specializirane komercialne operacije ali operacije komercialnih odobrenih organizacij za usposabljanje, ko organizacija za vodenje stalne plovnosti ni ustrezno potrjena v skladu z Delom 145 ali poddelom F dela M.A, ta organizacija po posvetu z operatorjem sklene pisno pogodbo o vzdrževanju z organizacijo, potrjeno v skladu z Delom 145 ali poddelom F dela M.A., ali drugim operatorjem, pri čemer podrobno navede funkcije, opredeljene v skladu s točkami M.A.301-2, M.A.301-3, M.A.301-5 in M.A.301-6, kar zagotavlja, da vse vzdrževanje v končni fazi opravi vzdrževalna organizacija, potrjena v skladu z Delom 145 ali poddelom F dela M.A., in določa podporo funkcijam kakovosti iz točke M.A.712(b).

▼M2

(d) Ne glede na točko (c) se pogodba lahko sklene v obliki posameznih delovnih nalogov, naslovljenih na vzdrževalno organizacijo iz Dela 145 ali poddela F dela M.A., in sicer v primeru:

1. zrakoplova, ki zahteva nenačrtovano linijsko vzdrževanje;

2. vzdrževanja komponent, vključno z vzdrževanjem motorja.

▼B

M.A.709 Dokumentacija

(a) Potrjena organizacija za vodenje stalne plovnosti ima in uporablja veljavne tekoče podatke za vzdrževanje v skladu s točko M.A.401 pri izvajanju nalog stalne plovnosti iz točke M.A.708. Te podatke lahko zagotovi lastnik ali operator, pod pogojem, da je s takšnim lastnikom ali operatorjem sklenjena ustrezna pogodba. V tem primeru mora organizacija za vodenje stalne plovnosti hraniti te podatke samo v času trajanja pogodbe, razen če točka M.A.714 ne določa drugače.

▼M2

(b) Za zrakoplove, ki jih ne uporabljajo letalski prevozniki z licenco v skladu z Uredbo (ES) št. 1008/2008, lahko potrjena organizacija za vodenje stalne plovnosti pripravi „osnovne“ in/ali „generične“ programe vzdrževanja, da bi omogočila začetno odobritev in/ali podaljšanje obsega odobritve brez pogodb iz Dodatka I k tej prilogi (Del M). Ti „osnovni“ in/ali „generični“ programi vzdrževanja pa ne izključujejo potrebe po pravočasni vzpostavitvi ustreznega programa vzdrževanja zrakoplova v skladu s točko M.A.302, pred izvajanjem pravic iz točke M.A.711.

▼B

M.A.710 Pregled plovnosti

(a) Da bi izpolnili zahtevo po pregledu plovnosti zrakoplova iz točke M.A.901, potrjena organizacija za stalno plovnost opravi polni dokumentirani pregled evidence zrakoplova, da se zadovoljivo prepriča, da:

1. je bilo pravilno evidentirano skupno števil ur in z njimi povezanih ciklov zrakoplova za strukturo letala, motor in propeler in

2. letalski priročnik velja za konfiguracijo zrakoplova in odraža status zadnje spremembe in

3. je bilo opravljeno vse potrebno vzdrževanje zrakoplova po potrjenem programu vzdrževanja in

4. so bile popravljene vse znane okvare ali po potrebi nadzorovano prenesene naprej in

5. so bile uporabljene in ustrezno evidentirane vse veljavne plovnostne zahteve in

6. so bile registrirane vse modifikacije in popravila, narejeni na zrakoplovu, ter v skladu s Prilogo I (Del 21) k Uredbi (EU) št. 748/2012 in

7. so vse komponente z omejeno življenjsko dobo, vgrajene v zrakoplov, pravilno identificirane in registrirane ter niso presegle potrjene omejitve življenjske dobe in

8. je bilo vse vzdrževanje sproščeno v skladu s Prilogo I (Del M) in

9. veljavno poročilo o masi in ravnotežju odraža konfiguracijo zrakoplova in je veljavno in

10. je zrakoplov skladen z zadnjo revizijo svojega projekta tipa, ki ga je odobrila agencija, in

11. ima zrakoplov po potrebi spričevalo o hrupu, ki ustreza trenutni konfiguraciji zrakoplova v skladu s poddelom I Priloge I (Del 21) k Uredbi (EU) št. 748/2012.

(b) Osebje za pregled plovnosti potrjene organizacije za vodenje stalne plovnosti opravlja fizični pregled zrakoplova. Za ta pregled osebju za pregled plovnosti, ki ni ustrezno usposobljeno po Prilogi III (Del 66), pomaga tako usposobljeno osebje.

(c) S fizičnim pregledom zrakoplova osebje za pregled plovnosti zagotovi, da:

1. so vse zahtevane oznake in nalepke pravilno nameščene in

2. je zrakoplov skladen s svojim potrjenim letalskim priročnikom in

3. se konfiguracija zrakoplova sklada s potrjeno dokumentacijo in

4. ni mogoče najti očitne okvare, ki ni bila obravnavana po točki M.A.403, in

5. ni mogoče najti neskladnosti med zrakoplovom in dokumentiranim pregledom evidence po točki (a).

(d) Z odstopanjem od točke M.A.901(a) je mogoče pregled plovnosti opraviti največ 90 dni pred rokom brez izgube stalnosti vzorca pregleda plovnosti, da bi se lahko fizični pregled odvijal med vzdrževalnim pregledom.

(e) Potrdilo o pregledu plovnosti (EASA obrazec 15b) ali priporočilo za izdajo potrdila o pregledu plovnosti (EASA obrazec 15a) iz Dodatka III k Prilogi I (Del M) lahko izda le:

1. osebje za pregled plovnosti, ustrezno pooblaščeno v skladu s točko M.A.707 v imenu potrjene organizacije za vodenje stalne plovnosti ali potrditveno osebje v primerih, predvidenih v točki M.A.901(g), in

2. ko se zadovoljivo prepriča, da je bil pregled plovnosti pravilno opravljen in da ni nobene znane neskladnosti, ki ogroža varnost letenja.

(f) Kopija vsakega potrdila pregleda plovnosti, izdanega za zrakoplov ali podaljšanega, se v 10 dneh pošlje državi članici registracije tega zrakoplova.

(g) Nalog pregleda plovnosti se ne oddaja podizvajalcem.

▼M1

(ga) Za zrakoplove ELA1, ki niso udeleženi v komercialnih operacijah, za katere je bil program vzdrževanja zrakoplova vzpostavljen v skladu s točko M.A.302(h), se program vzdrževanja zrakoplova pregleda v povezavi s pregledom plovnosti. Ta pregled izvrši oseba, ki je opravila pregled plovnosti.

▼M1

(h) Če bi bil rezultat pregleda plovnosti neuspešen ali bi se pri pregledu iz točke M.A.710(ga) pokazale razlike na zrakoplovu, povezane z napakami v vsebini programa vzdrževanja, organizacija o tem obvesti pristojni organ, kakor hitro je izvedljivo, vsekakor pa v 72 urah, po tem ko je ugotovila stanje, na katero se pregled nanaša. Potrdilo o pregledu plovnosti se izda šele po zaključku vseh ugotovitev.

▼B

M.A.711 Privilegiji organizacije

(a) Organizacija za vodenje stalne plovnosti, potrjena v skladu s Poddelom G Oddelka A te priloge (Del M), lahko:

▼M2

1. vodi stalno plovnost zrakoplova, razen zrakoplovov, ki jih uporabljajo letalski prevozniki z licenco v skladu z Uredbo (ES) št. 1008/2008, kot je navedeno v potrdilu o odobritvi;

2. vodi stalno plovnost zrakoplova, ki ga uporabljajo letalski prevozniki z licenco v skladu z Uredbo (ES) št. 1008/2008, kadar je naveden v potrdilu o odobritvi in na spričevalu letalskega prevoznika (AOC);

▼B

3. se dogovori za opravljanje omejenih nalog stalne plovnosti s katero koli pogodbeno organizacijo, ki dela pod njenim sistemom kakovosti, kot je navedeno v potrdilu o odobritvi;

4. podaljša, pod pogoji točke M.A.901(f), potrdilo o pregledu plovnosti, ki ga je izdal pristojni organ ali druga organizacija za vodenje stalne plovnosti, potrjena v skladu s Poddelom G Oddelka A te priloge (Del M).

(b) Potrjena organizacija za vodenje stalne plovnosti, registrirana v eni izmed držav članic, je lahko poleg tega potrjena za opravljanje pregledov plovnosti iz točke M.A.710 in lahko:

1. izda povezano potrdilo o pregledu plovnosti in ga pravočasno podaljša pod pogoji iz točk M.A.901(c)2 ali M.A.901(e)2 in

2. izda priporočilo za pregled plovnosti pristojnemu organu države članice registracije.

(c) Organizacija za vodenje stalne plovnosti z odobritvijo, ki vključuje privilegije iz točke M.A.711(b) sme biti dodatno potrjena za izdajanje dovoljenj za letenje v skladu s točko 21.A.711(d) Priloge I (Del 21) k Uredbi (EU) št. 748/2012 za določen zrakoplov, za katerega ima organizacija odobritev za izdajo potrdila o pregledu plovnosti, ko organizacija za vodenje stalne plovnosti potrjuje skladnost z odobrenimi pogoji za letenje, ob upoštevanju ustreznega odobrenega postopka v priročniku iz točke M.A.704.

M.A.712 Sistem kakovosti

(a) Za zagotovitev, da bo potrjena organizacija za vodenje stalne plovnosti še naprej izpolnjevala zahteve tega poddela, vzpostavi sistem kakovosti in imenuje vodjo kakovosti za spremljanje skladnosti in ustreznosti postopkov, zahtevanih za zagotavljanje plovnosti zrakoplova. Spremljanje skladnosti vključuje sistem povratnih informacij odgovornemu vodji za zagotovitev korektivnega ukrepanja po potrebi.

(b) Sistem kakovosti spremlja dejavnosti, izvedene po Oddelku A, Poddelu G te priloge (Del M). Vključuje vsaj naslednje funkcije:

1. spremljanje, da se vse dejavnosti, izvedene po Oddelku A, Poddelu G te priloge (Del M), opravljajo v skladu s potrjenimi postopki in

2. spremljanje, da se vse vzdrževanje po podizvajalski pogodbi opravlja v skladu s pogodbo, in

3. spremljanje stalnega izpolnjevanja zahtev tega dela.

(c) Evidenca o teh dejavnostih se hrani vsaj dve leti.

(d) Kjer je potrjena organizacija za vodenje stalne plovnosti potrjena v skladu z nekim drugim delom, se lahko sistem kakovosti kombinira s tem, kar zahteva ta drugi del.

▼M2

(e) Za letalske prevoznike z licenco v skladu z Uredbo (ES) št. 1008/2008 je sistem kakovosti iz poddela G dela M.A sestavni del sistema kakovosti operatorja.

(f) V manjši organizaciji, ki ne vodi stalne plovnosti zrakoplova, ki ga uporabljajo letalski prevozniki z licenco v skladu z Uredbo (ES) št. 1008/2008, se lahko sistem kakovosti nadomesti z opravljanjem rednih organizacijskih pregledov, pod pogojem, da jih odobri pristojni organ, razen ko organizacija izda potrdilo o pregledu plovnosti za zrakoplov z MTOM nad 2 730 kg, ki ni balon. Če sistem kakovosti ne obstaja, organizacija ne sklene pogodbe za opravljanje nalog vodenja stalne plovnosti z drugimi strankami.

▼B

M.A.713 Spremembe potrjene organizacije za stalno plovnost.

Da bi pristojnemu organu omogočili določitev stalne skladnosti s tem delom, ga potrjena organizacija za vodenje stalne plovnosti obvesti o vsakem predlogu za izvedbo katere koli od naslednjih sprememb, preden se te spremembe izvršijo:

1. ime organizacije;

2. lokacija organizacije;

3. dodatne lokacije organizacije;

4. odgovorni vodja;

5. katera koli od oseb, navedenih v odstavku M.A.706(c);

6. objekti, postopki, obseg dela in osebje, ki bi lahko vplivali na odobritev.

V primeru predlaganih sprememb oseb, ki jih vodstvo ne pozna vnaprej, ga je treba o teh spremembah obvestiti ob prvi priložnosti.

M.A.714 Hranjenje evidence

(a) Organizacija za vodenje stalne plovnosti evidentira vse podrobnosti o opravljenem delu. Evidenca, ki jo zahteva M.A.305 in, če je ustrezno, M.A.306, se zadrži.

(b) Če ima organizacija za vodenje stalne plovnosti privilegij iz točke M.A.711(b), obdrži kopijo vsakega izdanega ali, če je ustrezno, podaljšanega potrdila in priporočila o pregledu plovnosti, skupaj z vsemi spremljajočimi dokumenti. Poleg tega organizacija obdrži kopijo vsakega potrdila o pregledu plovnosti, ki ga je podaljšala na podlagi privilegija iz točke M.A.711(a)4.

(c) Če ima organizacija za vodenje stalne plovnosti privilegij iz točke M.A.711(c), obdrži kopijo vsakega dovoljenja za letenje, izdanega v skladu z določbami točke 21A.729 Priloge I (Del 21) k Uredbi (EU) št. 748/2012.

(d) Organizacija za vodenje stalne plovnosti obdrži kopijo vse evidence, navedene v točkah (b) in (c), še dve leti po tem, ko je bil zrakoplov stalno umaknjen iz uporabe.

(e) Evidenca se hrani na način, ki zagotavlja zaščito pred poškodbami, spremembo in krajo.

(f) Vsa računalniška strojna oprema za zagotavljanje rezervne kopije se hrani na lokaciji, ki je drugačna od lokacije, kjer se hranijo delovni podatki, v okolju, ki zagotavlja, da ostanejo v dobrem stanju.

(g) Kjer se vodenje stalne plovnosti zrakoplova prenese na drugo organizacijo ali osebo, se vsa zadržana evidenca prenese na omenjeno osebo ali organizacijo. Časovna obdobja, predpisana za zadržanje evidence, še naprej veljajo za omenjeno organizacijo ali osebo.

(h) Ko organizacija za vodenje stalne plovnosti zaključi svoje delovanje, se vsa zadržana evidenca prenese na lastnika zrakoplova.

M.A.715 Stalna veljavnost odobritve

(a) Izda se odobritev z neomejenim trajanjem. Veljavna ostaja pod pogojem, da:

1. organizacija ostaja skladna s tem delom v skladu z določbami, ki se nanašajo na obravnavanje ugotovitev, kot so opredeljene v M.B.705, in

2. se pristojnemu organu odobri dostop do organizacije za določitev stalne skladnosti s tem delom in

3. odobritev ni umaknjena ali preklicana.

(b) Ob umiku ali preklicu se potrdilo o odobritvi vrne pristojnemu organu.

M.A.716 Ugotovitve

(a) Ugotovitev 1. stopnje je vsako pomembno neizpolnjevanje zahtev Dela M, ki znižuje varnostni standard in resno ogroža varnost letenja.

(b) Ugotovitev 2. stopnje je vsako neizpolnjevanje zahtev Dela M, ki bi lahko znižalo varnostni standard in mogoče ogrozilo varnost letenja.

(c) Po prejemu obvestila o ugotovitvah v skladu s točko M.B.705 imetnik odobritve organizacije za vodenje stalne plovnosti opredeli načrt za korektivno ukrepanje in korektivno ukrepanje pristojnemu organu zadovoljivo izkaže v roku, dogovorjenem s tem organom.

PODDEL H

POTRDILO O SPROSTITVI V UPORABO – CRS

M.A.801 Potrdilo o sprostitvi zrakoplova v uporabo

(a) Razen za zrakoplov, ki ga je v uporabo sprostila vzdrževalna organizacija, potrjena v skladu s Prilogo II (Del 145), se potrdilo o sprostitvi v uporabo izda skladno s tem poddelom.

(b) Noben zrakoplov se ne sprosti v uporabo, če ob zaključku vzdrževanja ni bilo izdano potrdilo o sprostitvi v uporabo, ko je dokazano, da je bilo vse potrebno vzdrževanje primerno opravljeno. Potrdilo izda:

1. ustrezno potrditveno osebje v imenu vzdrževalne organizacije, potrjene v skladu s Poddelom F Oddelka A te priloge (Del M), ali

2. potrditveno osebje v skladu z zahtevami iz Priloge III (Del 66), razen za opravljanje nalog zahtevnega vzdrževanja, navedenih v Dodatku VII k tej prilogi, za katero velja točka 1, ali

3. lastnik pilot v skladu s točko M.A.803.

▼M2

(c) Z odstopanjem od točke M.A.801(b)2 za zrakoplove ELA1, ki se ne uporabljajo v komercialnem letalskem prevozu ali specializiranih komercialnih operacijah ali operacijah komercialnih odobrenih organizacij za usposabljanje, lahko naloge zahtevnega vzdrževanja zrakoplova iz Dodatka VIII potrdi potrditveno osebje iz točke M.A.801(b)2.

(d) Z odstopanjem od točke M.A.801(b) lahko lastnik v nepredvidenih okoliščinah, ko je zrakoplov prizemljen na lokaciji, kjer ni na voljo potrjene vzdrževalne organizacije, ustrezno potrjene v skladu s to prilogo ali Prilogo II (Del 145), in ustreznega potrditvenega osebja, pooblasti katero koli osebo, ki ima najmanj tri leta ustreznih izkušenj z vzdrževanjem in primerne kvalifikacije, da v skladu s standardi iz poddela D te priloge vzdržuje zrakoplov in ga sprosti v obratovanje. V tem primeru lastnik:

1. pridobi in hrani podatke iz evidenc o zrakoplovu o vsem opravljenem delu in usposobljenosti osebe, ki izdaja potrdilo; in

2. zagotovi, da takšno vzdrževanje čim prej, a najpozneje v sedmih dneh, ponovno preveri in potrdi ustrezno pooblaščena oseba iz točke M.A.801(b) ali organizacija, potrjena v skladu s poddelom F oddelka A te priloge (Del M) ali s Prilogo II (Del 145); in

3. obvesti organizacijo, odgovorno za vodenje stalne plovnosti zrakoplova, ko je z njo sklenjena pogodba v skladu s točko M.A.201(i), ali pristojni organ, če taka pogodba ni sklenjena, in sicer v sedmih dneh od izdaje takega pooblastila za potrjevanje.

▼B

(e) Ob sprostitvi v uporabo v skladu s točko M.A.801(b)2 ali točko M.A.801(c) lahko potrditvenemu osebju pri izvrševanju nalog vzdrževanja pomaga ena ali več oseb pod njegovim/njenim neposrednim in stalnim nadzorom.

(f) Potrdilo o sprostitvi v uporabo vsebuje najmanj:

1. osnovne podrobnosti o opravljenem vzdrževanju; in

2. datum, ko je bilo tako vzdrževanje zaključeno; in

3. identiteto organizacije in/ali osebe, ki izda potrdilo o sprostitvi v uporabo, vključno s:

(i) sklicem na odobritev vzdrževalne organizacije, potrjene v skladu s Poddelom F Oddelka A te priloge (Del M), in potrditvenega osebja, ki izda tako potrdilo; ali

(ii) v primeru potrdila iz točke M.A.801(b)2 ali M.A.801(c) o sprostitvi v uporabo, identiteto in, če je ustrezno, številko licence potrditvenega osebja, ki izdaja tako potrdilo;

4. omejitve plovnosti ali operacij, če te obstajajo.

(g) Z odstopanjem od točke (b) in ne glede na določbe točke (h), ko naročenega vzdrževanja ni mogoče zaključiti, se lahko potrdilo o sprostitvi v uporabo izda v okviru potrjenih omejitev zrakoplova. To dejstvo se, skupaj z morebitnimi veljavnimi omejitvami plovnosti ali operacij, vpiše v potrdilo o sprostitvi zrakoplova v uporabo pred izdajo tega potrdila kot del informacij, zahtevanih v točki (f)4.

(h) Potrdilo o sprostitvi v uporabo se ne izda v primeru kakršne koli znane neskladnosti, ki ogroža varnost letenja.

M.A.802 Potrdilo o sprostitvi komponente v uporabo

(a) Potrdilo o sprostitvi v uporabo se izda ob zaključku kakršnega koli vzdrževanja komponente zrakoplova v skladu s točko M.A.502.

(b) Potrdilo o sprostitvi v uporabo, identificirano kot obrazec EASA 1, predstavlja dovoljenje za sprostitev komponente v uporabo, razen ko je bilo tako vzdrževanje komponent zrakoplova opravljeno v skladu s točko M.A.502(b), točko M.A.502(d) ali točko M.A.502(e); v tem primeru so za vzdrževanje predpisani postopki sprostitve zrakoplova v skladu s točko M.A.801.

M.A.803 Pooblastilo pilota-lastnika

(a) Pilot lastnik mora:

1. imeti veljavno pilotsko licenco (ali enakovredno dokazilo), ki ga je izdala ali potrdila država članica za rating za tip ali razred zrakoplova, in

2. imeti v svoji ali skupni lasti zrakoplov; ta lastnik mora biti:

(i